polyglot-tagger/wikipedia-language-snippets-filtered huggingface dataset:
೨೦೦೫ರಲ್ಲಿ ಪಾಂಟಿಂಗ್‌ ಅವರು ಮರದ ಪಟ್ಟಿಯ ಮೇಲೆ ಗ್ರಾಪೈಟ್‌ ಹೊದಿಕೆಯಿರುವ ಬ್ಯಾಟ್‌ಗಳನ್ನು ಬಳಸಲು ಪ್ರಾರಂಭಿಸಿದರು.ಎಲ್ಲ ಆಟಗಾರರಿಗೆ ಬ್ಯಾಟ್‌ ಒದಗಿಸುವ ಸಂಸ್ಥೆಯಾದ ಕೂಕಾಬುರಾ ಸ್ಪೋರ್ಟ್ಸ ಇವರೊಂದಿಗೆ ಒಪ್ಪಂದ ಮಾಡಿಕೊಳ್ಳಲಾಯಿತು. ಈ ಕ್ರಮವು ಎಂಸಿಸಿ ಯಿಂದ ವಿರೋಧಕ್ಕೊಳಗಾಯಿತು. ಅವರ ೬.೧ ಪರಿಚ್ಛೇದದ ಪ್ರಕಾರ ಕನೂನಿನ ಉಲ್ಲಂಘನೆಯಾಗುತ್ತದೆ ಎಂದು ವಾದಿಸಿದರು, ಅವರ ಪ್ರಕಾರ ಬ್ಯಾಟ್‌ಗಳು ಮರದಿಂದ ಮಾಡಿದವೇ ಆಗಿರಬೇಕಿತ್ತು. ಆದರೆ ರಕ್ಷಣೆಯ ಸಲುವಾಗಿ ಲೋಹದ ಹೊದಿಕೆಯನ್ನು ಹೊಂದಬಹುದಾಗಿದ್ದು ಚೆಂಡಿಗೆ ಯಾವುದೇ ರೀತಿಯ ಅಪಾಯವಾಗದಂತಿರಬೇಕಿತ್ತು. ಪಾಂಟಿಂಗ್‌ ಮತ್ತು ಕುಕಾಬುರಾ ದಕ್ಷಿಣ ಆಫ್ರಿಕಾ ವಿರುದ್ಧ ನಡೆಯಲಿರುವ ಶ್ರೇಣಿಯ ಮೊದಲು ಈ ಒಪ್ಪಂದಕ್ಕೆ ಒಪ್ಪಿಕೊಂಡರು.
ನಂತರ ಇವರು ಆಡಿದ ೧೫೧ ಟೆಸ್ಟ್ ಗಳು ಮತ್ತು ೩೫೨ ಏಕದಿನ ಪಂದ್ಯಗಳಿಂದಾಗಿ ಆಸ್ಟ್ರೇಲಿಯಾ ತಂಡದಲ್ಲಿ ಟೆಸ್ಟ್ ಮತ್ತು ಏಕದಿನ ಪಂದ್ಯಗಳಲ್ಲಿ ಅತಿ ಹೆಚ್ಚು ರನ್‌ಗಳಿಸಿದ ಕ್ರಿಕೆಟಿಗೆ ಎಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ. ೨೦೧೦ರ ಜುಲೈ ವೇಳೆಗೆ ೨೫,೦೦೦ಕ್ಕೂ ಹೆಚ್ಚು ರನ್‌ಗಳನ್ನು ಅಂತಾರಾಷ್ಟ್ರೀಯ ಪಂದ್ಯದಲ್ಲಿ ಗಳಿಸಿದ್ದಾರೆ. ಇವರು ಟೆಸ್ಟ್ ಕ್ರಿಕೆಟ್‌ನಲ್ಲಿ ೩೯ ಶತಕ ಗಳಿಸಿದ್ದಾರೆ. ಸಚಿನ್ ತೆಂಡೂಲ್ಕರ್ ಮತ್ತು ದಕ್ಷಿಣ ಆಫ್ರಿಕಾದ ಜಾಕ್ ಕಾಲಿಸ್ ಶತಕಗಳನ್ನು ಗಳಿಸಿದ್ದಾರೆ. ಹಾಗೂ ಏಕದಿನ ಪಂದ್ಯದಲ್ಲಿ ಹೆಚ್ಚು ರನ್‌ಗಳಿಸಿದವರಲ್ಲಿ ಇವರು ೩ನೇ ಸ್ಥಾನ ಪಡೆದಿದ್ದಾರೆ. ಮೊದಲಿಗರಾಗಿ ಸಚಿನ್ ತೆಂಡೂಲ್ಕರ್ ಮತ್ತು ಎರಡನೆಯವರಾಗಿ ಸನತ್ ಜಯಸೂರ್ಯ ಇದ್ದಾರೆ.
ವರ್ಲ್ಡ್‌‌ಕಪ್‌ ಗೆಲುವಿನ ಹೊರತಾಗಿಯೂ ಬಹಳ ಕಷ್ಟಪಟ್ಟು ಭಾರತದಲ್ಲಿ ೨೦೦೬ರಲ್ಲಿ ಐಸಿಸಿ ಚಾಂಪಿಯನ್ಸ್‌ ಟ್ರೋಪಿಯನ್ನು ಗೆದ್ದುಕೊಂಡಿತು. ಮುಂಬಯಿದಲ್ಲಿ ಅಂತಿಮ ಪಂದ್ಯದ ನಂತರ ನಡೆದ ಸಮಾರಂಭದಲ್ಲಿ ಪಾಂಟಿಂಗ್‌ ಭಾರತದ ಪ್ರಧಾನ ಕಾರ್ಯದರ್ಶಿ ಮತ್ತು ಕೆಂದ್ರಿಯ ಮಂತ್ರಿ ಶರದ್‌ ಪವಾರ್‌ ಇವರ ಉಪಸ್ಥಿತಿಯನ್ನು ಉಪೇಕ್ಷಿಸುತ್ತಾ ಹೊರಹೋಗುವ ದ್ವಾರದತ್ತ ಬೆರಳು ತೋರಿಸಿದರು. ಅವರ ತಂಡದ ಸಹವರ್ತಿಯಾದ ಡೆಮಿಯನ್‌ ಮಾರ್ತ್ಯನ್‌ ಹಿಂದಿನಿಂದ ಸ್ವಲ್ಪ ದೂಡುವುದರ ಮೂಲಕ ಶಾಂತವಾಗುವಂತೆ ಸೂಚಿಸಿದ ನಂತರ, ಪಾಂಟಿಂಗ್‌ ಅವರು ಶರದ್‌ ಪವಾರ್‌ ಅವರನ್ನು ಔಪಚಾರಿಕವಾಗಿ ಕ್ಷಮೆ ಕೋರಿದ್ದರಿಂದ ವಾತಾವರಣವು ತಿಳಿಯಾಗಿ ಅವರ ಕಾರ್ಯಕ್ರಮಗಳು ಪಾರಂಭವಾದವು.
ನಂತರ ಆಸ್ಟ್ರೇಲಿಯಾದವರು ಬಾಂಗ್ಲಾದೇಶಕ್ಕೆ ವಿಜಯಿ ಟೆಸ್ಟ್‌ ಪ್ರವಾಸವೊಂದನ್ನು ಕೈಗೊಂಡರು. ಪಾತುಲ್ಹಾದಲ್ಲಿ ನಡೆದ ಪ್ರಥಮ ಟೆಸ್ಟ್‌ ಪಂದ್ಯದಲ್ಲಿ ಸೋಲನ್ನು ಕೂದಲೆಳೆಯಷ್ಟರಲ್ಲಿ ತಪ್ಪಿಸಿಕೊಂಡರು. ಮೊದಲ ಟೆಸ್ಟ್‌ನಲ್ಲಿ ಮುಂದುವರಿದ ಆಸ್ಟ್ರೇಲಿಯಾ ತಂಡವು ಅನಿರೀಕ್ಷಿತ ವಿಜಯವನ್ನು ಸಾಧಿಸಿದ ನಂತರ, ಪಾಂಟಿಂಗ್‌ ಅವರು ಎರಡನೇ ಸುತ್ತಿನಲ್ಲಿ ಅಜೇಯ ೧೦೮ ಓಟಗಳನ್ನು ಗಳಿಸಿ ಮೂರು ಹುದ್ದರಿಗಳ ವಿಜಯವನ್ನು ಗಳಿಸುವಂತೆ ತಂಡವನ್ನು ಮುನ್ನಡೆಸಿದರು. ಎರಡನೇ ಪಂದ್ಯದಲ್ಲಿ ಪಾಂಟಿಂಗ್‌ ಅವರು ೫೨ ಓಟಗಳನ್ನು ಗಳಿಸಿದರು ಮತ್ತು ಆಸ್ಟ್ರೇಲಿಯಾವು ಒಂದು ಸುತ್ತಿನಿಂದ ಜಯವನ್ನು ಗಳಿಸಿತು. ಮತ್ತು ಶ್ರೇಣಿಯನ್ನು ೨-೦ರಿಂದ ಗೆಲುವನ್ನು ಪಡೆಯಿತು.
ಆದರೂ ಭಾರತದೆದುರಿನ ಸರಣಿಯು ಎದುರಿಸಲು ಬಹಳ ಕಷ್ಟಕರವಾಗಿತ್ತು. ಆಸ್ಟ್ರೇಲಿಯಾವು ಮೊದಲ ಟೆಸ್ಟ್ ಪಂದ್ಯವನ್ನು ೩೩೭ ರನ್ನುಗಳಿಂದ ಸುಲಭವಾಗಿಯೇ ಜಯಿಸಿತು ಆದರೆ, ಅನಂತರದ ಪಂದ್ಯಗಳು ಬಹಳಷ್ಟು ಕಠಿಣವಾಗಿದ್ದುವು. ಎರಡನೇ ಪಂದ್ಯವು ಸಮಬಲದೊಂದಿಗೆ ನಡೆದು ಆಟ ಮುಗಿಯುವ ಕೆಲವೇ ನಿಮಿಷಗಳ ಮೊದಲು ಆಸ್ಟ್ರೇಲಿಯಾ ವಿಜಯ ಸಾಧಿಸುವುದರೊಂದಿಗೆ ಕೊನೆಗೊಂಡಿತು. ಸತತ ೧೬ ಟೆಸ್ಟ್ ವಿಜಯದ ವಿಶ್ವ ದಾಖಲೆಯನ್ನು ಆಸ್ಟ್ರೇಲಿಯಾ ಸರಿಗಟ್ಟಿತು. ಪಾಂಟಿಂಗ್ ಭಾಗಶಃ ೧೯೯೯–೨೦೦೧ ವರ್ಷದಲ್ಲಿ ಇದೇ ದಾಖಲೆಯನ್ನು ಸಾಧಿಸಿದ್ದ ಸ್ಟೀವ್ ವ್ಹಾ ತಂಡದಲ್ಲಿದ್ದರು. ಆದರೂ ಆಟಗಾರರ ವೈಯಕ್ತಿಕ ಚಾರಿತ್ರ್ಯದ ಘಟನೆಗಳ ಕಪ್ಪುನೆರಳು ಕ್ರಿಕೆಟ್‌ನ್ನು ಆವರಿಸಿತ್ತು.
ಈ ಫೈನಲ್‌ ಪಂದ್ಯದ ಒಂದು ತಿಂಗಳ ನಂತರ ಪಾಂಟಿಂಗ್‌ ಅವರು ಮತ್ತೊಮ್ಮೆ ಭಾರತ ತಂಡದ ವಿರುದ್ಧದ ಮೂರು ನಿಯಮಿತ ಓವರ್‌ಗಳ ಪಂದ್ಯಕ್ಕೆ ಆಯ್ಕೆಯಾದರು. ಕ್ವಿನ್‌ಸ್ಲಾಂಡರ್‌ ಸ್ಟುವ‌ರ್ಟ್‌ ಲಾ ಇವರು ಪಂದ್ಯದ ನಾಯಕತ್ವವನ್ನು ವಹಿಸಿದ್ದರು ಮತ್ತು ತಂಡವು ಹಿಂದಿನ ಆಸ್ಟ್ರೇಲಿಯಾದ ಸ್ಕಿಪರ್‌ ರೋಡ್‌ ಮಾರ್ಷ್ ಅವರನ್ನು ಒಳಗೊಂಡಿತ್ತು. ಕ್ಯಾನ್‌ಬೆರಾದಲ್ಲಿ ಆಸ್ಟ್ರೇಲಿಯಾವು ಗೆದ್ದ ಪಂದ್ಯದಲ್ಲಿ ಇವರು ಅತಿ ಹೆಚ್ಚಿನ ಅಂದರೆ ೭೧ ಓಟಗಳನ್ನು ಗಳಿಸಿದರು ಮತ್ತು ಅದಕ್ಕಿಂತ ಮೊದಲು ಸಿಡ್ನಿಯಲ್ಲಿ ಜಯಿಸಿದಾಗ ೫೨ ಓಟಗಳನ್ನು ಗಳಿಸಿದ್ದರು. ಮತ್ತು ಕೊನೆಯ ಪಂದ್ಯವೂ ಕೂಡ ಪಾಂಟಿಂಗ್‌ ಅವರ ಬ್ಯಾಟಿಂಗ್‌ ಅವಶ್ಯಕತೇಯೆ ಬರದೆ ಯಶಸ್ಸನ್ನು ಗಳಿಸಿತು.
ಆಸ್ಟ್ರೇಲಿಯಾ ಇಂಗ್ಲೆಂಡ್‌‌ ವಿರುದ್ಧ ೨-೧ರಿಂದ ಶ್ರೇಣಿಯ ಪ್ರಾರಂಭದ ಆಟದಲ್ಲೇ ಸೋಲನ್ನನುಭವಿಸಿತು. ೧೯೮೬-೮೭ ರಲ್ಲಿ ಅಲ್ಲನ್‌ ಬಾರ್ಡರ್‌ ನಾಯಕತ್ವದ ನಂತರ ಪಾಂಟಿಂಗ್‌ರವರು ಸೋಲನ್ನನುಭವಿಸಿದ ಪ್ರಥಮ ನಾಯಕರೆನಿಸಿಕೊಂಡರು. ೨೦೦೫ರ ಶ್ರೇಣಿಯು ಒಂದು ಅತ್ಯಂತ ಶ್ರೇಷ್ಠ ಟೆಸ್ಟ್ ಶ್ರೇಣಿಯೆಂದು ಕರೆಯಲ್ಪಟ್ಟಿದೆ.ಮತ್ತು ಪಾಂಟಿಂಗ್‌ ಅವರು ನಾಯಕರಾಗಿ ಕೆಟ್ಟದಾಗಿ ವಿಮರ್ಶಗೆ ಒಳಗಾದರು. ಅವರು ನೀಡಿದ ಉತ್ತರದಲ್ಲಿ ಆಸ್ಟ್ರೇಲಿಯಾ ತಂಡವು ನಿರ್ಧಾರಾತ್ಮಕ ಹಂತಗಳಲ್ಲಿ ಸರಿಯಾದ ಆಟವನ್ನು ಪ್ರದರ್ಶಿಸಲಿಲ್ಲ ಎಂದು ಸಮಜಾಯಿಸಿ ನೀಡಿದರು. ಮತ್ತು ಶೇನ್‌‌ ವಾರ್ನೆ ಮುಂದಿನ ನಾಯಕರಾಗಬೆಕೆಂಬ ಸಲಹೆಯನ್ನು ತಳ್ಳಿಹಾಕಿದರು.
ಬ್ರೇಟ್‌ ಲಿ ಯ ಮೊಣಕೈ ಪೆಟ್ಟಾಗಿದ್ದರಿಂದ ಅವರನ್ನು ಹೊರತು ಪಡಿಸಿ ಆಸ್ಟ್ರೇಲಿಯಾ ತಂಡವು ಜಿಂಬಾಬ್ವೆ ಮತ್ತು ಇಂಗ್ಲೆಂಡ್‌ ವಿರುದ್ಧದ ಎರಡು ತಯಾರಿ ಪಂದ್ಯಗಳನ್ನು ಆಡುವ ಸಲುವಾಗಿ ಫೆಬ್ರುವರಿ ೨೮ ರಂದು ವಿನ್‌ಸೆಂಟ್‌ಗೆ ತೆರಳಿತು. ಮೊದಲ ತಯಾರಿ ಪಂದ್ಯದ ಆಸ್ಟ್ರೇಲಿಯಾದ ೧೦೬ ಓಟಗಳ ಜಯದಲ್ಲಿ ಪಾಂಟಿಂಗ್‌ ಕೇವಲ ೨ ಓಟಗಳನ್ನು ಗಳಿಸಿದರು. ಆಸ್ಟ್ರೇಲಿಯಾದ ಎರಡನೇ ಮತ್ತು ಕೊನೆಯ ತಯಾರಿ ಪಂದ್ಯವು ಇಂಗ್ಲೆಂಡ್‌ ವಿರುದ್ಧ ನಡೆಯಿತು, ಮತ್ತು ಪಾಂಟಿಂಗ್‌ ಮತ್ತೊಮ್ಮೆ ಉತ್ತಮ ಪ್ರದರ್ಶನ ನೀಡಲು ಸೋತು ಆಪ್‌ ಸ್ಪಿನ್ನರ್‌ ಜಾಮೀ ದಾರ್ಲಿಂಪಲ್‌ಗೆ ಔಟಾಗುವ ಮುನ್ನ ಕೇವಲ ಏಳು ಓಟಗಳನ್ನು ಗಳಿಸಿದ್ದರು.
ನವೆಂಬರ್‌ ೨೦೦೬ರಲ್ಲಿ ಐದು ಟೆಸ್ಟ್‌ಗಳ ಶ್ರೇಣಿಯಲ್ಲಿ ಇಂಗ್ಲೆಂಡ್‌ ತಂಡವು ಆಸ್ಟ್ರೇಲಿಯಾ ತಂಡದ ಮುಖಾಮುಖಿಯಾಯಿತು. ಈ ಪಂದ್ಯವು ವಿಶ್ವ ಕ್ರಿಕೇಟ್‌ನಲ್ಲಿ ಮೊದಲ ದರ್ಜೆಯ ತಂಡವಾದ ಆಸ್ಟ್ರೇಲಿಯಾ ಮತ್ತು ಹಲವಾರು ವರ್ಷಗಳ ಗೆಲುವನ್ನು ಲೆಕ್ಕಿಸಿದರೆ ಸರಾಸರಿಯಲ್ಲಿ ಎರಡನೇ ದರ್ಜೇಯಲ್ಲಿ ನಿಲ್ಲುವ ಇಂಗ್ಲೆಂಡ್‌ ತಂಡಗಳ ನಡುವಿನ ಬಿರುಸು ಹಣಾಹಣಿ ಎಂದು ಪರಿಗಣಿಸಲಾಗಿತ್ತು. ಆಸ್ಟ್ರೇಲಿಯಾಕ್ಕೆ ತನ್ನ ನೆಲದಲ್ಲಿಯೇ ಪಂದ್ಯವು ನಡೆಯಿತ್ತಿರುವುದು ಒಂದು ವರದಂತಾಗಿತ್ತು ಮತ್ತು ಆಸ್ಟ್ರೇಲಿಯಾ ತಂಡದಿಂದ ಆಶಸ್‌ ಸರಣಿಯನ್ನು ಕಸಿದುಕೊಳ್ಳುವುದು ಇಂಗ್ಲೆಂಡ್‌ಗೆ ಕಠಿಣ ಸವಾಲೆಂದು ಪರಿಗಣಿಸಲಾಗಿತ್ತು.
ನಂತರ ಆಸ್ಟ್ರೇಲಿಯಾ ತಂಡವು ಮೊದಲ ಹಂತದಲ್ಲಿಯೇ ಅಂತಿಮ ಸುತ್ತನ್ನು ಪ್ರವೇಶಿಸುವ ಮೂಲಕ ಒಂದು ದಿನದ ಅಂತರಾಷ್ಟ್ರೀಯ ಪಂದ್ಯಗಳನ್ನು ಉತ್ತಮವಾಗಿಯೇ ಆರಂಭಿಸಿತು. ಅಂತಿಮ ಪಂದ್ಯಗಳಲ್ಲಿ ಶ್ರಮವಹಿಸಿದರಾದರೂ ೨-೦ ರಿಂದ ಇಂಗ್ಲೆಂಡ್‌ ವಿರುದ್ಧ ಸೋಲನ್ನನುಭವಿಸಿದರು. ಮುಂದಿನ ಚಾಪೆಲ್‌ ಹ್ಯಾಡ್ಲಿ ಟ್ರೋಪಿಯಲ್ಲಿ ಮುಂದಿನ ವರ್ಲ್ಡ್‌ಕಪ್‌ನ್ನು ಲಕ್ಷಿಸಿ ಪಾಂಟಿಂಗ್‌ ಅವರು ವಿರಾಮವನ್ನು ಪಡೆದರು.ಪಾಂಟಿಂಗ್‌ ಅವರ ಅನುಪಸ್ಥಿತಿಯಲ್ಲಿ ಆಸ್ಟ್ರೇಲಿಯಾ ತಂಡವು ವರ್ಲ್ಡ್‌‌ಕಪ್‌ಗೆ ಮುನ್ನ ಬಹುಮುಖ್ಯ ಒಂದು ದಿನದ ಅಂತರಾಷ್ಟ್ರೀಯ ಪಂದ್ಯವನ್ನು ಕಳೆದು ಕೊಂಡು ೩-೦ರಿಂದ ಹಿನಾಯ ಸೋಲನ್ನನುಭವಿಸಿತು.
೧೯೯೪-೯೫ರ ವಲ್ಡ್‌ ಸರಣಿ ಕಪ್‌ನ ’ಎ’ ನಾಲ್ಕನೇ ತಂಡವನ್ನು ಪರಿಚಯಿಸಲಾಯಿತು. ಆಸ್ಟ್ರೇಲಿಯಾವು ’ಎ’ಎಂದು ಒಂದುಬಾರಿ ಮಾತ್ರ ಗುರುತಿಸಲ್ಪಟ್ಟಿತು. ಮಾರ್ಕ್‌ ಟೇಲರ್‌ ಅವರ ನಾಯಕತ್ವದ ತಂಡವನ್ನು ಪ್ರೇಕ್ಷಕರು ಆಸ್ವಾದಿಸುತ್ತಿರಲಿಲ್ಲ, ಬದಲಾಗಿ ಜನರ ಒಲವು ಆಸ್ಟ್ರೇಲಿಯಾ ’ಎ’ ತಂಡದ ಮೇಲೆ ಇತ್ತು. ಋಣಾತ್ಮಕ ಪಲಿತಾಂಶದ ಹೊರತಾಗಿಯೂ ಪಾಂಟಿಂಗ್‌ ಅವರಿಗೆ ಅಂತರಾಷ್ಟ್ರೀಯ ಮಟ್ಟದಲ್ಲಿ ಅವಕಾಶವನ್ನು ನೀಡಲಾಯಿತು. ಆಸ್ಟ್ರೇಲಿಯಾ ’ಎ’ ಪರವಾಗಿ ಆಟವಾಡಿ ಅವರು ಒಂದು ಅರ್ಧಶತಕದೊಂದಿಗೆ ೧೬೧ ಓಟಗಳನ್ನು ೨೬.೮೨ ಸರಾಸರಿಯೊಂದಿಗೆ ಗಳಿಸಿದರು.
ಬೆಂಗಳೂರಿನಲ್ಲಿ ಆಡಿದ ಪಂದ್ಯದಲ್ಲಿ ಭಾರತದ ತೆಂಡುಲ್ಕರ್‌ ೧೭೭ ರನ್‌ಗಳಿಸಿ ಔಟಾಗದೇ ಉಳಿದರೂ ಸಹ ಆಸ್ಟ್ರೇಲಿಯಾವು ಕಳೆದ ೨೯ ವರ್ಷಗಳಲ್ಲಿ ಭಾರತದಲ್ಲಿ ಮೊದಲ ಟೆಸ್ಟ್ ಪಂದ್ಯವನ್ನು ಗೆದ್ದಿತು. ಇದು ಭಾರತಕ್ಕೆ ಮೊದಲ ಇನ್ನಿಂಗ್ಸ್ ಮುನ್ನಡೆಗೆ ಸಾಕಾಗಲಿಲ್ಲ.ಪಾಂಟಿಂಗ್‌‌ ಅವರು ೧೬ ರನ್ ಸ್ಕೋರ್‌ ಮಾಡಿದ ಒಂದೇ ಒಂದು ಇನ್ನಿಂಗ್ಸನ್ನು ಆಸ್ಟ್ರೇಲಿಯಾವು ಎಂಟು ವಿಕೇಟ್‌ ಗಳಿಂದ ಜಯಗಳಿಸಿತು. ಅವರು ೨೧ ಓವರ್‌ ಗೆ ೧೦೫ ರನ್‌ಗಳೊಂದಿಗೆ ಸರಣಿಯನ್ನು ಮುಕ್ತಾಯಗೊಳಿಸಿದರು ಮತ್ತು ಆಥಿತೇಯರು ೨–೧ ಟೆಸ್ಟ್ ತೆಗೆದುಕೊಂಡರು.
ಪರ್ಥ್ ನ ಕಾರ್ವಿನಲ್ ನಲ್ಲಿ ೧೯೯೨ರಲ್ಲಿ ೧೯ ವರ್ಷದೊಳಗಿನವರ ಪಂದ್ಯದಲ್ಲಿ ತಾಸ್ಮಾನಿಯಾ ತಂಡದ ಪರವಾಗಿ ೫ ಪಂದ್ಯವನ್ನಾಡಿದ ಪಾಂಟಿಂಗ್ ಒಟ್ಟು ೩೫೦ ರನ್‌ಗಳನ್ನು ಗಳಿಸಿದರು. ಇದರಿಂದ ಅವರನ್ನು ೧೯ ವರ್ಷದೊಳಗಿನವರ ತಂಡದಲ್ಲಿ ೧೩ನೇ ಆಟಗಾರನಾಗಿ ಮುಂಬುರುವ ದಕ್ಷಿಣ ಆರ್ಫಿಕಾ ಪ್ರವಾಸಕ್ಕಾಗಿ ಆಯ್ಕೆ ಸಮಿತಿಯವರು ಆಯ್ಕೆಮಾಡಿದರು. ಇದು ಬಿಲ್ ಲಾರಿಯ ತಂಡವು ೧೯೭೦ರಲ್ಲಿ ಪ್ರವಾಸ ಮಾಡಿದ ನಂತರ ಮೊದಲ ಆಸ್ಟ್ರೇಲಿಯಾ ಕ್ರಿಕೆಟ್ ತಂಡವಾಗಿ ಅಧಿಕೃತ ಪ್ರವಾಸ ಮಾಡಿತು.
ಪಂದ್ಯದ ಹಲವು ದಿನಗಳ ನಂತರ ಪಾಂಟಿಂಗ್‌‌ ಅವರು ಕೋಲ್ಕೊತಾದಲ್ಲಿನ ಇಕ್ವಿನೋಕ್ಸ್ ನೈಟ್ ಕ್ಲಬ್ ನಿಂದ ಹೊರಹಾಕಲ್ಪಟ್ಟರು. ಪಾಂಟಿಂಗ್‌‌ ಅವರು ರಾತ್ರಿ ಕ್ಲಬ್ ನಲ್ಲಿ ಹಲವು ಮಹಿಳೆಯರೊಂದಿಗೆ ಅನುಚಿತವಾಗಿ ವರ್ತಿಸಿದ್ದಾರೆಂದು ಭಾರತದ ಮಾಧ್ಯಮಗಳು ವರದಿ ಮಾಡಿದವು. ಘಟನೆಯ ಪರಿಣಾಮವಾಗಿ ಪಾಂಟಿಂಗ್‌‌ ಅವರು ಆಸ್ಟ್ರೇಲಿಯಾ ತಂಡದ ಆಡಳಿತದಿಂದ ೧೦೦೦ ಡಾಲರ್‌ ದಂಡ ವಿಧಿಸಲ್ಪಟ್ಟರು ಮತ್ತು ಸಿಬ್ಬಂದಿಗಳ ಕ್ಷಮೆಯಾಚಿಸಿದರು. ಪಾಂಟಿಂಗ್‌‌ ನಂತರ ಬರೆದರು:
೨೦೦೪-೦೫ರಲ್ಲಿ ನಡೆದ ಆಸ್ಟ್ರೇಲಿಯಾದ ಕ್ರೀಡಾಕೂಟಗಳಲ್ಲಿ ಪಾಂಟಿಂಗ್‌‌ ಉತ್ತಮ ಗೆಲುವನ್ನು ಕಂಡರು. ಆಸ್ಟ್ರೇಲಿಯಾ ತಂಡವು ನಡೆದ ಆಟಗಳಲ್ಲಿ ನ್ಯೂಜಿಲೆಂಡ್‌‌ನ್ನು ೨-೦ರಿಂದ ಮತ್ತು ಪಾಕಿಸ್ತಾನವನ್ನು ೩-೦ರಿಂದ ಗೆಲ್ಲುವ ಮೂಲಕ ಎಲ್ಲಾ ಟೆಸ್ಟ್‌ ಪಂದ್ಯಗಳನ್ನು ಗೆದ್ದರು. ಪಾಂಟಿಂಗ್‌ ಅವರು ನ್ಯೂಜಿಲೆಂಡ್‌‌ ವಿರುದ್ಧ ೭೨.೫೦ರಷ್ಟಕ್ಕೆ ೧೪೫ ಓಟಗಳನ್ನು ಗಳಿಸುವ ಮೂಲಕ ತಮ್ಮ ನೆಲದಲ್ಲಿ ತಮ್ಮ ನಾಯಕತ್ವದಲ್ಲಿನ ಗೆಲುವಿನ ಮುನ್ನುಡಿಯನ್ನು ಬರೆದರು.
ಆಸ್ಟ್ರೇಲಿಯಾವು ನ್ಯೂಜಿಲೆಂಡ್‌‌ ವಿರುದ್ಧದ ಮೂರು ಟೆಸ್ಟ್‌ಗಳ ಪ್ರವಾಸದಲ್ಲಿ ೨-೦ದಿಂದ ಜಯಗಳಿಸಿತು. ಪಾಂಟಿಂಗ್ ಅವರು ಉತ್ತಮ ಪ್ರದರ್ಶನ ನೀಡಿ ಪ್ರಥಮ ಸುತ್ತಿನಲ್ಲಿ ೧೦೫ ಮತ್ತು ಎರಡನೇ ಸುತ್ತಿನಲ್ಲಿ ೮೬ ಓಟಗಳನ್ನು ಔಟಾಗದೇ ಗಳಿಸಿ ನ್ಯೂಜಿಲೆಂಡ್‌ ವಿರುದ್ಧ ಆಸ್ಟ್ರೇಲಿಯಾಕ್ಕೆ ಮೂರನೇ ಟೆಸ್ಟ್‌ನಲ್ಲಿ ಜಯವನ್ನು ತಂದುಕೊಟ್ಟರು. ದೇಶದಲ್ಲಿನ ಪ್ರಥಮ ಟೆಸ್ಟ್‌ ಶ್ರೇಣಿಯಲ್ಲಿ ಇವರು ೯೭.೬೬ರ ಸರಾಸರಿಯೊಂದಿಗೆ ೨೯೩ ಓಟಗಳನ್ನು ಗಳಿಸಿದರು.
ನಂತರ ಜೂನ್ ೨೦೦೨ರಲ್ಲಿ ಇವರ ಸುದೀರ್ಘ ಪ್ರೇಯಸಿ ಕಾನೂನು ವಿದ್ಯಾರ್ಥಿನಿ ರೈನಾ ಜೆನ್ನಿಫರ್ ಕ್ಯಾಂಟರ್ ಎಂಬುವರನ್ನು ವಿವಾಹವಾದರು. ಪಾಂಟಿಂಗ್ ತಮ್ಮ ಪ್ರಬುದ್ಧತೆ ಹೆಚ್ಚಳಕ್ಕೆ ಈಕೆಯೇ ಕಾರಣ ಎಂದು ಹೆಗ್ಗಳಿಕೆ ನೀಡಿದ್ದರು. ಇವರಿಗೆ ೨೦೦೮ ಜುಲೈ ೨೬ರಂದು ಸಿಡ್ನಿಯಲ್ಲಿ ಎಮ್ಮಿ ಚಾರ್ಲೋಟ್ಟೆ ಎಂಬ ಮಗಳು ಹುಟ್ಟಿದಳು. ೨೬ ಜುಲೈ ೨೦೦೮ರಂದು ಅವರ ಮಗಳು ಎಮಿ ಚಾರ್ಲೊಟ್ಟಿ ಸಿಡ್ನಿಯಲ್ಲಿ ಜನ್ಮಿಸಿದಳು.
ಲಾರ್ಡ್ಸ್‌ನಲ್ಲಿ ಮುಂದಿನ ಶ್ರೇಣಿಯಲ್ಲಿ ಇಂಗ್ಲೆಂಡ್‌ ಬ್ಯಾಟ್ಸ್‌ಮನ್‌ಗಳ ವಿರುದ್ಧದ ಆಸ್ಟ್ರೇಲಿಯಾ ತಂಡದ ಚೆಂಡು ಎಸೆತಗಾರರ ಬರ್ಜರಿ ಪ್ರದರ್ಶನದಿಂದ ತಂಡವು ೨೩೯ ಓಟಗಳ ಸ್ಪಸ್ಟ ಜಯವನ್ನು ಸಾಧಿಸಿತು. ಇಂಗ್ಲೆಂಡ್‌‌ ಕೇವಲ ೧೫೫ ಮತ್ತು ೧೮೦ ಓಟಗಳನ್ನು ಗಳಿಸುವಲ್ಲಿ ಸಫಲವಾಯಿತು, ಮತ್ತು ಕೆವಿನ್‌ ಪೀಟರ್‌ಸನ್‌ ಮತ್ರ ೫೦ರ ಗಡಿಯನ್ನು ದಾಟಿದರು,ಇವರು ಈ ಗಡಿಯನ್ನು ಎರಡೂ ಸುತ್ತುಗಳಲ್ಲಿ ದಾಟಿದರು.
ರಿಕಿ ಪಾಂಟಿಂಗ್ ಎಲ್ಲ ಸಮಯದಲ್ಲೂ ಆಸ್ಟ್ರೇಲಿಯಾ ತಂಡದ ಯಶಸ್ವಿ ನಾಯಕ ಎಂದು ಗುರುತಿಸಲ್ಪಡುತ್ತಾರೆ. ೨೦೦೪ರಿಂದ ೨೦೧೦ರ ಡಿಸೆಂಬರ್ ೩೧ರ ವರೆಗೆ ಆಡಿದ ೭೭ ಟೆಸ್ಟ್ ಪಂದ್ಯಗಳಲ್ಲಿ ೪೮ ಪಂದ್ಯಗಳಲ್ಲಿ ಜಯಸಾಧಿಸಿದ್ದಾರೆ. ಇವರನ್ನು ಆಟಗಾರರನ್ನಾಗಿ ನೋಡಿದರೆ ಒಟ್ಟು ೯೯ ಪಂದ್ಯಗಳ ಜಯದಲ್ಲಿ ಇವರು ಪಾಲ್ಗೊಂಡಿದ್ದಾರೆ. ಇದು ಕ್ರಿಕೆಟ್ ಇತಿಹಾಸದಲ್ಲೇ ಎಲ್ಲರಿಗಿಂತ ಹೆಚ್ಚಿನ ಸಾಧನೆಯಾಗಿದೆ.
ಚಳಿಗಾಲದಲ್ಲಿನ ೨ ಪಂದ್ಯಕ್ಕಾಗಿ ಶ್ರೀಲಂಕ ಆಸ್ಟ್ರೇಲಿಯಗೆ ಬಂದರು ಉತ್ತರದ ಪಂದ್ಯಾವಳಿಯಲ್ಲಿ. ವಯಕ್ತಿಕ ಕುಟುಂಬದ ಅಗಲಿಕೆಯಿಂದಾಗಿ ಅವಕಾಶವನ್ನು ಕಳೆದುಕೊಂಡರು ಮತ್ತು ಮಂದ್ಯವಯ ಸರಿಸಮವಾಗಿ ಕೊನೆಗೊಂಡಿತು. ಮತ್ತು ಏರಡನೇ ಪಂದ್ಯದಲ್ಲಿ ೨೨ ಮತ್ತು ೪೫ ಓಟಗಳನ್ನು ಗಳಿಸಿದರು ಮತ್ತು ಆ ಪಂದ್ಯವೂ ಕೂಡ ಸರಿಸಮದಲ್ಲಿ ಕೊನೆಗೊಂಡಿತು.
ವಲ್ಡ್‌ಕಪ್‌ನಲ್ಲಿ ವಿಜಯವನ್ನು ಸಾಧಿಸಿದ್ದಾಗ್ಯೂ ಅವರು ಐಸಿಸಿ ಚಾಂಪಿಯನ್‌ಶಿಪ್‌ ಟ್ರೋಪಿಯನ್ನು ಗೆಲ್ಲುವಲ್ಲಿ ವಿಫಲರಾದರು. ೨೦೦೪ರಲ್ಲಿ ನಡೆದ ಸೆಮಿಫೈನಲ್‌ನಲ್ಲಿ ಅವರು ಆಥಿತೇಯ ಇಂಗ್ಲೆಂಡ್‌ ವಿರುದ್ಧ ಆಡಿ ಸೋಲನ್ನನುಭವಿಸಿ ಆಟದಿಂದ ಮರಳಿದರು.
ಕ್ಷಯರೋಗದಿಂದ ಬಳಲುತ್ತಿರುವವರು ೪೦ ದಿನಗಳವರೆಗೆ ಊಟದ ನಂತರ ಬಿಲ್ವದ ಹಣ್ಣಿಗೆ ಸ್ವಲ್ಪ ಸಕ್ಕರೆ ಮತ್ತು ಜೀನುತುಪ್ಪ ಸೇರಿಸಿ ತಿನ್ನಬೇಕು.
ನೆಗಡಿಯಾದಾಗ ಬಿಲ್ವಪತ್ರೆಯ ರಸವನ್ನು ಸ್ವಲ್ಪ ಸ್ವಲ್ಪ ಕುಡಿಯುತ್ತಿದ್ದರೆ ಪ್ರಯೋಜನವಾಗುತ್ತದೆ.
ಅಸ್ತಮಾ ಸಮಸ್ಯೆಯಿಂದ ಬಳಲುತ್ತಿರುವವರು ಪ್ರತಿದಿನ ಮುಂಜಾನೆ ಎದ್ದಕೂಡಲೇ ಒಂದು ಬಿಲ್ವದ ಎಲೆಯನ್ನು ೨-೩ ಕಾಳುಮೆಣಸಿನೊಂದಿಗೆ ಬಾಯಿಗೆ ಹಾಕಿಕೊಂಡು ಚೆನ್ನಾಗಿ ಅಗಿದು ತಿನ್ನಬೇಕು. ಇದನ್ನು ೩೦-೪೦ ದಿನಗಳ ಕಾಲ ಮಾಡಬೇಕು.ಹೃದಯದ ಸಮಸ್ಯೆಗಳು :
ಆಗಾಗ ಹೃದಯದ ಬಡಿತ ತಪ್ಪುವ ಸಮಸ್ಯೆ ಇರುವವರು ಬಿಲ್ವಮರದ ಬೇರಿನ ತೊಗಟೆಯ ಕಷಾಯವನ್ನು ಕುಡಿಯುತ್ತಿರಬೇಕು.
ಬಿಲ್ವದ ಎಲೆಗಳನ್ನು ಚೆನ್ನಾಗಿ ಒಣಗಿಸಿ ಚೂರ್ಣ ಮಾಡಿ ಸಂಗ್ರಹಿಸಿಡಬೇಕು. ರಕ್ತದ ಅಧಿಕ ಒತ್ತಡ ಇರುವವರು ಅರ್ಧದಿಂದ ಒಂದು ಚಮಚೆಯ ಈ ಚೂರ್ಣವನ್ನು ಒಂದು ಬಟ್ಟಲು ನೀರಿಗೆ ಸೇರಿಸಿ ಕುದಿಸಿ, ತಣಿಸಿ ದಿನದಲ್ಲಿ ೨-೩ ಬಾರಿ ಕುಡಿಯುತ್ತ್ತಿದ್ದರೆ ಪ್ರಯೋಜನವಾಗುತ್ತದೆ.ಹೊಟ್ಟೆಯ ಸಮಸ್ಯೆಗಳು:
ಭೇದಿ ಮುಂತಾದ ಹೊಟ್ಟೆಯ ಸಂಬಂಧಿ ಸಮಸ್ಯೆಗಳಿದ್ದಾಗ ಪ್ರತಿದಿನ ಬೆಳಗ್ಗೆ ಮತ್ತು ಸಂಜೆ ಸ್ವಲ್ಪ ಬಿಲ್ವದ ಹಣ್ಣನ್ನು ದಾಲ್ಚಿನ್ನಿ ಪುಡಿಯೊಂದಿಗೆ ಕಲೆಸಿ ಸೇವಿಸಬೇಕು.
ಸಮಪ್ರಮಾಣದ ಬಿಲ್ವದ ತಿರುಳು ಮತ್ತು ಎಳ್ಳನ್ನು ಅರೆದು ಸ್ವಲ್ಪ ಬೆಣ್ಣೆ ಮತ್ತು ತುಪ್ಪದಲ್ಲಿ ಸೇರಿಸಿ ಸೇವಿಸುತ್ತಿದ್ದರೆ, ಭೇದಿ ಮುಂತಾದ ಮಲಸಂಬಂಧಿ ಸಮಸ್ಯೆಗಳು ನಿವಾರಣೆಯಾಗುತ್ತವೆ.
ಭೇದಿ, ಅತಿಸಾರದಿಂದ ಬಳಲುತ್ತಿರುವವರು ಎರಡು ಚಮಚೆಯ ಬಿಲ್ವಪತ್ರೆ ರಸವನ್ನು ಸ್ವಲ್ಪ ಜೇನುತುಪ್ಪದೊಂದಿಗೆ ದಿನದಲ್ಲಿ ೩-೪ ಬಾರಿ ಸೇವಿಸಬೇಕು.
ಬೇಲದ ಹಣ್ಣಿನ ತಿರುಳನ್ನು ಒಣಗಿಸಿ ಸ್ವಲ್ಪ ಸೋಂಪು ಕಾಳು ಸೇರಿಸಿ ಪುಡಿಮಾಡಿಟ್ಟು ಕೊಳ್ಳ ಬೇಕು. ರಕ್ತಭೇದಿ ಸಮಸ್ಯೆ ಇದ್ದಾಗ ಈ ಚೂರ್ಣವನ್ನು ಒಂದು ಚಮಚೆಯ ತೆಗೆದುಕೊಂಡು ಜೇನುತುಪ್ಪದಲ್ಲಿ ಬೆರೆಸಿ ಸೇವಿಸಬೇಕು.
ಊಟ ಸೇರದಿರುವುದು, ಹಸಿವೆ ಇಲ್ಲದಿರುವುದು - ಇಂತಹ ಸಮಸ್ಯೆಗಳಿಂದ ಬಳಲುತ್ತಿರುವವರು ನಾಲ್ಕೈದು ಬಿಲ್ವ ಪತ್ರೆ ಎಲೆಯನ್ನು ಪ್ರತಿದಿನ ಮುಂಜಾನೆ ಬೆಳಗ್ಗೆ ಚೆನ್ನಾಗಿ ಅಗಿದು ತಿನ್ನಬೇಕು. ಇದನ್ನು ಮೂರು ದಿನಗಳ ಕಾಲ ಮಾಡಬೇಕು.ಬೊಜ್ಜ್ಜು :
ಬೊಜ್ಜಿನ ಸಮಸ್ಯೆ ಇರುವವರು ಬಿಲ್ವ, ಅಗ್ನಿಮಂಥ, ಆನೆಮೊಗ್ಗು, ಶಿವನಿ ಮತ್ತು ಪಾದರಿ ಈ ಮರಗಳ ಬೇರಿನ ಕಷಾಯವನ್ನು ಸ್ವಲ್ಪ ಜೇನುತುಪ್ಪ ಬೆರೆಸಿ ಕುಡಿಯುತ್ತಿದ್ದರೆ ಸಮಸ್ಯೆಯ ನಿವಾರಣೆಯಾಗುತ್ತದೆ.ಗಾಯ,ಹುಣ್ಣು :
ದೇಹದ ಮೇಲೆ ಗಾಯವಾಗಿ ಅದು ಕೊಳೆಯುವ ಸ್ಥಿತಿ ತಲಪಿದಾಗ ಆ ಜಾಗದಲ್ಲಿ ಬಿಲ್ವಪತ್ರೆಯನ್ನು ಅರೆದು ಲೇಪ ಹಚ್ಚಿದರೆ ಬೇಗ ಗುಣವಾಗುತ್ತದೆ.
ಸುಟ್ಟ ಗಾಯದ ಮೇಲೆ ಬಿಲ್ವಪತ್ರೆ ರಸವನ್ನು ಲೇಪಿಸುತ್ತಿದ್ದರೆ ಬೇಗ ಮಾಯುತ್ತದೆ.ನೋವು, ಬಾವು, ಊತ :
ಕಾಲು ಅಥವಾ ದೇಹದ ಬೇರಾವುದೇ ಭಾಗದಲ್ಲಿ ಊತ ಇದ್ದಾಗ ಬಿಲ್ವಪತ್ರೆ ರಸಕ್ಕೆ ಕಾಳುಮೆಣಸು ಪುಡಿ ಸೇರಿಸಿ ಕುಡಿಯುತ್ತಿದ್ದರೆ ಪ್ರಯೋಜನವಾಗುತ್ತದೆ.
ಮೈಕೈ ನೋವು ಸಮಸ್ಯೆಯಿಂದ ಬಳಲುತ್ತಿರುವವರು ಬಿಲ್ವಪತ್ರೆ ಎಲೆ, ಬೇವಿನ ಎಲೆ ಮತ್ತು ಹರಳು ಗಿಡದ ಎಲೆಗಳನ್ನು ನೀರಿಗೆ ಸೇರಿಸಿ ಕುದಿಸಿ ಆ ನೀರನ್ನು ಸ್ನಾನದ ನೀರಿಗೆ ಮಿಶ್ರ ಮಾಡಿ ಪ್ರತಿ ದಿನ ಸ್ನಾನ ಮಾಡಬೇಕು.
ಬಿಲ್ವದ ತಿರುಳಿಗೆ ಸಾಸಿವೆ ಎಣ್ಣೆ ಸೇರಿಸಿ ಕಲೆಸಿ ಬಿಸಿ ಮಾಡಿ ಊತ, ಬಾವು ಇರುವಲ್ಲಿ ಇಟ್ಟರೆ ಪ್ರಯೋಜನವಾಗುತ್ತದೆ. ಮಧುಮೇಹ :
ಬಿಲ್ವಪತ್ರೆ, ಮಧುನಾಶನಿ, ಬೇವಿನಸೊಪ್ಪು, ನುಗ್ಗೆಸೊಪ್ಪುಗಳನ್ನು ಸಮಪ್ರಮಾಣದಲ್ಲಿ ಸೇರಿಸಿ ನೆರಳಿನಲ್ಲಿ ಒಣಗಿಸಿ ಚೂರ್ಣ ಮಾಡಬೇಕು. ಇದಕ್ಕೆ ಒಣಗಿಸಿದ ಹಾಗಲಕಾಯಿ ಚೂರ್ಣ ಮತ್ತು ಹುರಿದ ಮೆಂತ್ಯದ ಚೂರ್ಣವನ್ನು ಸಮಪ್ರಮಾಣದಲ್ಲಿ ಬೆರೆಸಿ ಇಡಬೇಕು. ಈ ಚೂರ್ಣವನ್ನು ಮಧುಮೇಹ ಸಮಸ್ಯೆ ಇರುವವರು ಒಂದು ಸಲಕ್ಕೆ ಮೂರು ಚಮಚೆಯಂತೆ ದಿನಕ್ಕೆ ಮೂರು ಬಾರಿ ನೀರಿನೊಂದಿಗೆ ಸೇವಿಸುತ್ತಿರಬೇಕು. ಇದರಿಂದ ಮಧುಮೇಹ ಸಮಸ್ಯೆಯಿರುವವರಿಗೆ ಪ್ರಯೋಜನವಾಗುತ್ತದೆ.
ಅಗಸೆ ಸೊಪ್ಪು, ಬಿಲ್ವ ಪತ್ರೆ ಸೊಪ್ಪು ಮತ್ತು ನಾಗದಾಳಿ ಸೊಪ್ಪನ್ನು ಸಮಪ್ರಮಾಣದಲ್ಲಿ ಅರೆದು ತೆಗೆದ ರಸವನ್ನು ದಿನದಲ್ಲಿ ಎರಡು ಬಾರಿ ಅರ್ಧ ಬಟ್ಟಲಿನಂತೆ ಕುಡಿಯಬೇಕು. ಇದರಿಂದ ಮಧುಮೇಹ ಸಮಸ್ಯೆಯಿರುವವರಿಗೆ ಪ್ರಯೋಜನವಾಗುತ್ತದೆ.
ಬಿಲ್ವಪತ್ರೆ, ಮಧುನಾಶಿನಿ, ತುಂಬೆ ಎಲೆ, ಬೇವಿನ ಕುಡಿ, ಕರಿಹಾಗಲ ಸೊಪ್ಪು - ಇವನ್ನು ಸಮಪ್ರಮಾಣದಲ್ಲಿ ತೆಗೆದುಕೊಂಡು ನೆರಳಿನಲ್ಲಿ ಒಣಗಿಸಿ ಚೂರ್ಣಮಾಡಿಡಬೇಕು. ಪ್ರತಿದಿನ ಒಂದು ಚಮಚೆ ಚೂರ್ಣವನ್ನು ಬಿಸಿ ನೀರಿನಲ್ಲಿ ಸೇರಿಸಿ ಕುಡಿಯಬೇಕು. ಇದನ್ನು ಮೂರು ತಿಂಗಳ ಕಾಲ ಮಾಡಬೇಕು. ಇದರಿಂದ ಮಧುಮೇಹ ಸಮಸ್ಯೆಯಿರುವವರಿಗೆ ಪ್ರಯೋಜನವಾಗುತ್ತದೆ.
ಎರಡು ಚಮಚೆಯ ಬಿಲ್ವಪತ್ರೆ ಎಲೆ, ಅರ್ಧ ಚಮಚೆ ಅರಿಶಿನಪುಡಿ, ಅಳಲೆ-ತಾರೆ-ಬೆಟ್ಟದನೆಲ್ಲಿ ಇವುಗಳ ಚೂರ್ಣ ತಲಾ ಅರ್ಧ ಚಮಚೆ ತೆಗೆದುಕೊಂಡು, ಎರಡು ಬಟ್ಟಲು ನೀರಿನಲ್ಲಿ ರಾತ್ರಿ ನೆನೆಸಿಡಬೇಕು. ಬೆಳಗ್ಗೆ ಈ ಕಷಾಯವನ್ನು ಶೋಧಿಸಿ ಎರಡು ಪಾಲು ಮಾಡಿ ಒಂದು ಪಾಲನ್ನು ಬೆಳಗ್ಗೆ, ಮತ್ತೊಂದನ್ನು ಸಂಜೆ ಕುಡಿಯಬೇಕು. ಇದನ್ನು ೨-೩ ತಿಂಗಳವರೆಗೆ ಮಾಡಬೇಕು. ಇದರಿಂದ ಮಧುಮೇಹ ಸಮಸ್ಯೆಯಿರುವವರಿಗೆ ಪ್ರಯೋಜನವಾಗುತ್ತದೆ.
ಒಂದು ಹಿಡಿ ಬಿಲ್ವಪತ್ರೆ, ಒಂದು ಹಿಡಿ ಬೇವಿನ ಎಲೆ ಮತ್ತು ಅರ್ಧ ಹಿಡಿ ತುಳಸಿ ಎಲೆ ಇವನ್ನು ನೀರು ಸೇರಿಸದೆ ನುಣ್ಣಗೆ ಅರೆದು ಗುಳಿಗೆಗಳಾಗಿ ಮಾಡಿಡಬೇಕು. ಪ್ರತಿ ದಿನ ಬೆಳಗ್ಗೆ ಒಂದು ಗುಳಿಗೆಯನ್ನು ಸ್ವಲ್ಪ ನೀರಿನೊಡನೆ ಸೇವಿಸುತ್ತಿದ್ದರೆ ಮಧುಮೇಹ ಸಮಸ್ಯೆಯಿರುವವರಿಗೆ ಪ್ರಯೋಜನವಾಗುತ್ತದೆ.ಮಕ್ಕಳ ಸಮಸ್ಯೆಗಳು :
ಸಣ್ಣ ಮಕ್ಕಳಲ್ಲಿ ಹಲ್ಲು ಮೂಡುವ ಸಮಯದಲ್ಲಿ ಉಂಟಾಗುವ ಭೇದಿಗಳನ್ನು ತಡೆಗಟ್ಟಲು ಹೀಗೆ ಮಾಡಬೇಕು - ನಾಲ್ಕು ಚಮಚೆಯ ಬಿಲ್ವದ ಹಣ್ಣಿನ ತಿರುಳನ್ನು ಒಂದು ಲೋಟ ನೀರಿಗೆ ಬೆರೆಸಿ ನಿಧಾನವಾಗಿ ಕುದಿಸಬೇಕು. ಅದು ಕಾಲು ಲೋಟವಾದಾಗ ತಣಿಸಿ, ಶೋಧಿಸಿ ಒಂದು ಚಮಚೆ ಜೇನುತುಪ್ಪ ಸೇರಿಸಿ ಮೂರು ಪಾಲು ಮಾಡಿ ಒಂದು ದಿನದಲ್ಲಿ ಕುಡಿಸಬೇಕು.
ಬಿಲ್ವಪತ್ರೆಯ ಎಲೆಗಳನ್ನು ನೆರಳಿನಲ್ಲಿ ಒಣಗಿಸಿ ನಂತರ ಹುರಿದು ಚೂರ್ಣ ಮಾಡಬೇಕು. ಅರ್ಧ ಚಮಚೆ ಜೇನುತುಪ್ಪದಲ್ಲಿ ಈ ಚೂರ್ಣವನ್ನು ನಾಲ್ಕು ಚಮಚೆ ಕಲೆಸಿ ಮಕ್ಕಳಿಗೆ ಕೊಟ್ಟರೆ ಶೀತ, ಕೆಮ್ಮು, ಗಂಟಲುನೋವು ನಿವಾರಣೆಯಾಗುತ್ತವೆ.ಜ್ವರದ ಸಮಸ್ಯೆಗಳು :
ಯಾವುದೇ ಬಗೆಯ ಜ್ವರವಿದ್ದಾಗ ಬಿಲ್ವಪತ್ರೆಯ ರಸವನ್ನು ಸ್ವಲ್ಪ ಸ್ವಲ್ಪ ಕುಡಿಯುತ್ತಿದ್ದರೆ ಪ್ರಯೋಜನವಾಗುತ್ತದೆ.
ಆಗಾಗ ಕಾಡುವ ಜ್ವರದಿಂದ ಬಳಲುತ್ತಿರುವವರು ಬಿಲ್ವದ ತೊಗಟೆಯ ಕಷಾಯವನ್ನು ದಿನದಲ್ಲಿ ಮೂರು ಬಾರಿ ನಾಲ್ಕು ಚಮಚೆಯಂತೆ ಒಂದು ವಾರದವರೆಗೆ ಸೇವಿಸಬೇಕು.
ಮಲೇರಿಯಾ ಸಮಸ್ಯೆ ಇದ್ದಾಗ ಬಿಲ್ವದ ಬೇರಿನ ತೊಗಟೆಯ ಕಷಾಯವನ್ನು ಮಾಡಿ ಕುಡಿಯುತ್ತಿರಬೇಕು.
ಮಧ್ಯಭಾರತದ ಬಸ್ತಾರ್‌ನ ಆದಿವಾಸಿಗಳು ಜ್ವರದ ಸಮಸ್ಯೆ ಇದ್ದಾಗ ಬಿಲ್ವದ ಬೇರಿನ ತೊಗಟೆಯ ಕಷಾಯವನ್ನು ಮದ್ದಾಗಿ ಬಳಸುತ್ತಾರೆ.
ಸಾಮಾನ್ಯ ಬಗೆಯ ಜ್ವರಗಳಲ್ಲಿ ಬಿಲ್ವದ ಬೇರಿನ ಕಷಾಯವನ್ನು ಕೊತ್ತಂಬರಿ ಪುಡಿಯೊಡನೆ ಸೇವಿಸುತ್ತಿದ್ದರೆ ಪ್ರಯೋಜನವಾಗುತ್ತದೆ.
ಮಾರ್ಮೆಲೋಸಿನ್, ಮಾರ್ಮೆಲೈಡ್, ಟ್ಯಾನಿಕ್ ಆಮ್ಲಗಳು, ಮಾರ್ಮಿನ್, ಅಂಬೆಲಿಫೆರೋಲ್, ಸ್ಕಿಮಿಯನೈನ್, ಐಸೋಪಿಂಪಿನೆಲಿನ್, ಮಾರ್ಮೆಲಿನ್, ಸ್ಕಿಮಿನ್, ಮಾರ್ಮೆಸಿನ್, ಮಾರ್ಮೆಸಿನಿನ್, ಕೊಬ್ಬಿನಾಮ್ಲಗಳು ಮತ್ತು ಚಂಚಲತೈಲ.
ಬಿಲ್ವದ ಬೇರು ಮತ್ತು ಹಣ್ಣುಗಳಲ್ಲಿ ಕೌಮಾರಿನ್ ಗಳು - ಸ್ಕೊಪರೋನ್, ಸ್ಕೊಪೋಲೆಟಿನ್, ಅಂಬೆಲಿಫೆರೋನ್, ಮಾರ್ಮೆಸಿನ್ ನಂತಹ ರಾಸಾಯನಿಕಗಳಿವೆ. ಬಿಲ್ವದ ಹಣ್ಣಿನಲ್ಲಿ ಮೇಲಿನ ರಾಸಾಯನಿಕಗಳಲ್ಲದೆ ಝ್ಯುಂತೋಟೆಕ್ಸಾಲ್ ಮತ್ತು ಎಜಿಲೈನ್ - ಮಾರ್ಮೆಲೈನ್ - ಮಾರ್ಮೆಲೋಸೈನ್ ನಂತಹ ಆಲ್ಕ್ ಲಾಯ್ಡ್ ಗಳು, ಬೀಟಾಸೈಟೋಸ್ಟೆ ರಾಲ್ ಮತ್ತದರ ಗ್ಲೈಕೋಸೈಡ್, ಲಿನೋಲೆಯಿಕ್ ಆಮ್ಲ , ಗ್ಯಾಲಕ್ ಟೋಸ್, ಅರ್ಯಾಬಿನೋಸ್, ಯುರೋನಿಕ್ ಆಮ್ಲ ಇರುತ್ತದೆ. ಬಿಲ್ವದ ಬೇರಿನಲ್ಲಿ ಸೊರಾಲಿನ್, ಝ್ಯಾಂತೋಟಾಕ್ಸಿನ್, ಎಜೆಲಿನೋಲ್, ಮರ್ಮಿನ್, ಸ್ಕಿಮಿಯಾನೈನ್, ಸ್ಕೋಪೋಲೆಟಿನ್ ನಂತಹ ರಾಸಾಯನಿಕಗಳನ್ನು ಪತ್ತೆಹಚ್ಚಲಾಗಿದೆ.ಬಿಲ್ವದ ಎಲೆಯಲ್ಲಿ ಚಂಚಲ ತೈಲವಿದ್ದು ಇದರಲ್ಲಿ ಸ್ಕಿಮಿಯನೈನ್, ಎಜೆಲಿನೋಲ್, ಮಾರ್ಮೆಲೈಡ್, ಫ಼್ಲೋಬಟ್ಯಾನಿನ್, ಸ್ಟೆರಾಲ್, ಎಜೆಲಿನ್, ಆಲ್ಫಾ ಮತ್ತು ಬೀಟಾ ಫೆಲೆಂಡ್ರಿನ್, ಈಥೈಲ್ ಸಿನಮೈಡ್ಗಳು, ಮಾರ್ಮೆಸಿನಿನ್, ರೂಟಿನ್, ಬೀಟಾಸೈಟೋಸ್ಟೆ ರಿನ್ ಇರುತ್ತದೆ.ಬಿಲ್ವದ ಮರದ ತೊಗಟೆಯಲ್ಲಿ ಎಜೆಲಿನ್, ಅಂಬೆಲಿಫೆರೋನ್, ಮಾರ್ಮಿಸಿನ್, ಸ್ಟೆ ರಾಲ್ ಗಳು ಮತ್ತು ಟ್ರೈಟರ್ಪಿನೈಡ್ ಗಳು ಇವೆ.ಬಿಲ್ವದ ಹಣ್ಣಿನ ತಿರುಳಿನಲ್ಲಿ ೬೧.೫% ತೇವಾಂಶ, ೧.೮% ಪ್ರೋಟೀನ್, ೦.೩% ಕೊಬ್ಬು, ೧.೭% ಖನಿಜಗಳು, ೨.೯% ನಾರು, ೩೧.೮% ಕಾರ್ಬೋಹೈಡ್ರೇಟ್, ಕ್ಯಾಲ್ಸಿಯಂ, ರಂಜಕ ಮತ್ತು ಕಬ್ಬಿಣ ಇದೆ. ಕ್ಯಾರೋಟಿನ್, ಥಯಾಮಿನ್, ರೈಬೋವಿನ್, ನಿಯಾಸಿನ್ ಮತ್ತು 'ಸಿ' ಜೀವಸತ್ವ ಇದೆ.
ಇದು ಪರ್ಣಪಾತಿ ಮರ. ಕೊಂಬೆಗಳಲ್ಲಿ ಮುಳ್ಳುಗಳಿವೆ. ತೊಗಟೆ ಬೂದು ಬಣ್ಣದ್ದಾಗಿದ್ದು, ಬೆಂಡು ಬೆಂಡಾಗಿರುವುದು. ಎಲೆಗಳು ತ್ರಿಪರ್ಣಿ ಅಂದರೆ ಮೂರು ಎಲೆಗಳು ಇರುತ್ತವೆ ಹಾಗೂ ಇವು ಸುವಾಸಿತವಾಗಿರುವುವು. ಎಲೆಗಳಲ್ಲಿ ಸುಗಂಧ ತೈಲಯುಕ್ತ ಪಾರದರ್ಶಕ ಗ್ರಂಥಿಗಳ ಚುಕ್ಕಿಗಳಿವೆ. ಈ ಕುಟುಂಬದ ಸಸ್ಯಗಳಲ್ಲಿ ದ್ವಿಲಿಂಗಿ ಅಥವ ಏಕಲಿಂಗಿ ಹೂಗಳು ಬಿಡುತ್ತವೆ. ಬಿಲ್ವದ ಹೂಗಳು ಹಸಿರು ಮಿಶ್ರ ಬಿಳಿ ಬಣ್ಣದಾಗಿರುತ್ತದೆ. ಸಣ್ಣ ಗೊಂಚಲಿನಲ್ಲಿ ಹೂ ಬಿಡುತ್ತದೆ. ಹೂವು ಪರಿಮಳದಿಂದ ಕೂಡಿರುತ್ತದೆ. ಇದರ ಹಣ್ಣು ಆಕಾರ ಹಾಗೂ ಗಾತ್ರದಲ್ಲಿ ಸೇಬನ್ನು ಹೋಲುತ್ತದೆ. ಬಿಲ್ವದ ಹಣ್ಣಿನ ಒಂದು ವಿಶೇಷತೆ ಎಂದರೆ ಅದು ಎಳೆ ಕಾಯಿ, ಅಪಕ್ವ ಫಲ, ಮಾಗಿದ ಫಲ - ಯಾವುದೇ ಹಂತದಲ್ಲಿದ್ದರೂ ಒಂದಲ್ಲ ಒಂದು ರೀತಿಯಲ್ಲಿ ಪ್ರಯೋಜನಕ್ಕೆ ಬರುತ್ತದೆ. ಔಷಧೀಯವಾಗಿ, ಇದನ್ನು ಕಾಯಿಯಾಗಿರುವಾಗಲೇ ಉಪಯೋಗಿಸತಕ್ಕದ್ದು.
ಬಿಲ್ವಪತ್ರೆ ಮರ ಮಧ್ಯಮ ಪ್ರಮಾಣದ ಮರ. ಇದು ಹಿಂದೂ ಧರ್ಮದಲ್ಲಿ ಪವಿತ್ರ ಮರ ಎಂದು ಪರಿಗಣಿಸಲಾಗಿದೆ. ಶಿವನಿಗೆ ಪ್ರೀತಿಪಾತ್ರ ಮರ ಎಂದು ಪುರಾಣಗಳು ಹೇಳುತ್ತವೆ. ಮಹಾಶಿವರಾತ್ರಿಯ ದಿವಸ ಬಿಲ್ವಪತ್ರೆಯಿಂದ ಶಿವನನ್ನು ಪೂಜಿಸಿದರೆ, ಶಿವನು ಒಲಿಯುವನೆಂಬ ನಂಬಿಕೆಯಿದೆ. ಇದು ದಕ್ಷಿಣ ಏಷ್ಯಾ ಪ್ರದೇಶಗಳಲ್ಲಿ, ದೇವಸ್ಥಾನಗಳ ಪಕ್ಕ, ಉದ್ಯಾನವನಗಳಲ್ಲಿ ಸಾಮಾನ್ಯವಾಗಿ ಬೆಳೆಸಲಾಗುತ್ತದೆ. ಬಿಲ್ವವು ಭಾರತದ ಹಲವಾರು ಭಾಗಗಳಲ್ಲಿ ಕಂಡು ಬರುವ ಒಂದು ಸಾಮಾನ್ಯ ವೃಕ್ಷವಾಗಿದೆ. ಕಡಲ ಮಟ್ಟದಿಂದ ೩,೬೦೦ ಅಡಿಗಳಷ್ಟು ಎತ್ತರದವರೆಗಿನ ಪ್ರದೇಶಗಳಿಂದ ಇದು ಬೆಳೆಯುತ್ತದೆ. ಪಶ್ಚಿಮ ಹಿಮಾಲಯ ಪರ್ವತ ಪ್ರದೇಶಗಳಲ್ಲೂ ಇದು ಬೆಳೆಯುತ್ತದೆ. ಅಂಡಮಾನ್ ದ್ವೀಪಗಳಲ್ಲೂ ಬಿಲ್ವ ಸಹಜವಾಗಿ ಬೆಳೆಯುತ್ತದೆ.
ಬಿಲ್ವದ ಮರದಲ್ಲಿ ಹಣ್ಣು ಪಕ್ವವಾಗಲು ದೀರ್ಘ ಕಾಲ ಆಗುತ್ತದೆ. ಹೂಗಳು ಪರಾಗಸ್ಪರ್ಶಕ್ಕೆ ಗುರಿಯಾಗಿ ಫಲಿತವಾಗಿ ಕಾಯಾಗಲು ಒಂದು ವರ್ಷವಾಗಲೂಬಹುದು. ಬಿಲ್ವದ ಹಣ್ಣು ದುಂಡಗಿರುತ್ತದೆ. ಮೊದಲು ಕಾಯಿಯು ಹಸಿರು ಬಣ್ಣದಾಗಿದ್ದು, ಬೂದು ಬಣ್ಣ ತಾಳುತ್ತದೆ. ಹಣ್ಣಿನ ಚಿಪ್ಪು ಗಟ್ಟಿಯಾಗಿರುತ್ತದೆ. ಒಳಗಿನ ತಿರುಳು ಕಿತ್ತಳೆ ಬಣ್ಣದ್ದಾಗಿರುತ್ತದೆ. ಬಿಲ್ವದ ಹಣ್ಣಿನಲ್ಲಿ ಎರಡು ವಿಧಗಳಿದ್ದು - ಗ್ರಾಮ್ಯ ವಿಧದಲ್ಲಿ ಹಣ್ಣುಗಳು ದೊಡ್ಡದಾಗಿದ್ದು ಮುಳ್ಳುಗಳ ಪ್ರಮಾಣ ಕಡಿಮೆ ಇರುತ್ತದೆ. ವನ್ಯವಿಧದಲ್ಲಿ ಗಾತ್ರ ಚಿಕ್ಕದಿದ್ದು ಮುಳ್ಳುಗಳು ಹೆಚ್ಚಿರುತ್ತವೆ. ಬಿಲ್ವದ ದಾರುವು ಗಡುಸಾಗಿದ್ದು,ಬಾಳಿಕೆಯುತವಾಗಿದೆ.
ಕಣ್ಣಿನಲ್ಲಿ ಉರಿ , ತುರಿಕೆ ಇದ್ದಾಗ ಬಿಲ್ವಪತ್ರೆಯನ್ನು ನುಣ್ಣಗೆ ಅರೆದು ಕಣ್ಣಿನ ಮೇಲೆ ಲೇಪಿಸಿಕೊಳ್ಳಬೇಕು.
ಕಣ್ಣಿನ ಸೋಂಕು ಇದ್ದಾಗ ಅಥವಾ ಕಣ್ಣು ಕೆಂಪಾದಾಗ ಮಾಡಬಹುದಾದ ಚಿಕಿತ್ಸೆ ಇದು - ಒಂದು ಹಿಡಿಯ ಬಿಲ್ವದ ಎಳೆಯ ಎಲೆಗಳನ್ನು ಸಂಗ್ರಹಿಸಿ ಮಣ್ಣಿನ ಕುಡಿಕೆಗೆ ಹಾಕಿ ಹುರಿಯಬೇಕು. ಅದು ಸ್ವಲ್ಪ ಬಿಸಿ ಇರುವಾಗಲೇ ಒಂದು ಬಟ್ಟೆಯಲ್ಲಿ ಹಾಕಿ ಕಣ್ಣಿನ ಮೇಲಿಡಬೇಕು.
ಸ್ವಲ್ಪ ನೀರಿನಲ್ಲಿ ಬಿಲ್ವದ ಹೂಗಳನ್ನು ನೆನೆಸಿಟ್ಟು ನಂತರ ಶೋಧಿಸಿ ಆ ನೀರಿನಿಂದ ಕಣ್ಣುಗಳನ್ನು ತೊಳೆದುಕೊಳ್ಳುತ್ತಿದ್ದರೆ ಕಣ್ಣಿನ ಆರೋಗ್ಯ ಚೆನ್ನಾಗಿರುತ್ತದೆ.
ವಾತದ ದೋಷಗಳನ್ನು ನಿವಾರಿಸುವ ಗುಣ ಬೇರಿನಲ್ಲಿದೆ. ಬಿಲ್ವದ ಹಸಿಕಾಯಿ ಕಫ ಮತ್ತು ವಾತನಿವಾರಕವಾಗಿದೆ ಹಾಗೂ ಹೃದಯಕ್ಕೆ ಒಳ್ಳೆಯದು. ಇದು ಹಸಿವು ಮತ್ತು ಜೀರ್ಣಶಕ್ತಿಯನ್ನು ಹೆಚ್ಚಿಸುತ್ತದೆ, ಹೊಟ್ಟೆ ನೋವು ಮತ್ತು ಭೇದಿಗೆ ಚಿಕಿತ್ಸೆ ಮಾಡಲು ನೆರವಾಗುತ್ತದೆ. ಪಕ್ವವಾದ ಬಿಲ್ವದ ಹಣ್ಣು ವಾತಪಿತ್ತವನ್ನು ಹೆಚ್ಚಿಸುತ್ತದೆ. ಕಫವನ್ನು ಕಡಿಮೆ ಮಾಡುತ್ತದೆ. ಅಜೀರ್ಣ ಮತ್ತು ಹೊಟ್ಟೆನೋವಿಗೆ ಮದ್ದಾಗಿ ಬಳಕೆಯಾಗುತ್ತಿದೆ. ತಿರುಳಿನಿಂದ ತೆಗೆದ ತೈಲವು ವಾತನಿವಾರಕವಾಗಿದೆ.
ಬಿಲ್ವಪತ್ರೆ ಕಾಯಿಯನ್ನು ಬೇಯಿಸಿ ನಂತರ ಅದರ ತಿರುಳನ್ನು ತೆಗೆದು ನುಣ್ಣಗೆ ಅರೆದು ತಲೆಗೆ ಲೇಪಿಸಿಕೊಡು ಅರ್ಧ ಗಂಟೆಯ ನಂತರ ತೊಳೆಯಬೇಕು. ಇದನ್ನು ದಿನಕ್ಕೊಮ್ಮೆಯಂತೆ ಹದಿನೈದು ದಿನಗಳ ಕಾಲ ಮಾಡುವುದರಿಂದ ತಲೆಹೊಟ್ಟಿನ ಸಮಸ್ಯೆ ನಿವಾರಣೆಯಾಗುತ್ತದೆ.
ತಲೆ ಸ್ನಾನವನ್ನು ಮಾಡುವ ಅರ್ಧಗಂಟೆಯ ಮೊದಲು ಬಿಲ್ವಪತ್ರೆಯನ್ನು ಅರೆದು ತಲೆಗೆ ಲೇಪಿಸಿಕೊಳ್ಳಬೇಕು. ಇದರಿಂದ ತಲೆಹೊಟ್ಟು ನಿವಾರಣೆಯಾಗುತ್ತದೆ. ಅಕಾಲ ನರೆಕೂದಲು ಸಮಸ್ಯೆ ನಿವಾರಣೆಯಾಗುತ್ತದೆ.
ಬಾಯಿಯಲ್ಲಿ ಹುಣ್ಣಾಗಿದ್ದಾಗ ಬಿಲ್ವಪತ್ರೆ ಹಣ್ಣಿನ ತಿರುಳಿಗೆ ಸ್ವಲ್ಪ ಬೆಲ್ಲ ಸೇರಿಸಿ ದಿನದಲ್ಲಿ ಒಂದು ಬಾರಿ ಸೇವಿಸಬೇಕು.
ಅಜೀರ್ಣ ಸಮಸ್ಯೆಯಿಂದ ಅಥವಾ ಹೊಟ್ಟೆ ಹುಣ್ಣಿನ ಸಮಸ್ಯೆಯಿಂದ ವಾಂತಿ ಆಗುತ್ತಿದ್ದರೆ ಎರಡು ಚಮಚೆ ಬಿಲ್ವಪತ್ರೆ ರಸಕ್ಕೆ ಒಂದು ಚಮಚ ಜೇನುತುಪ್ಪ ಸೇರಿಸಿ ದಿನದಲ್ಲಿ ೨-೩ ಬಾರಿ ನೆಕ್ಕಬೇಕು.
ಬಿಲ್ವ ಫಲದ ಸಿಪ್ಪೆಯನ್ನು ಅರೆದು ಜೀನುತುಪ್ಪದಲ್ಲಿ ಸೇರಿಸಿ ಸೇವಿಸುತ್ತಿದ್ದರೆ ವಾಕರಿಕೆ ನಿಲ್ಲುತ್ತದೆ.
ನಿದ್ರಾಹೀನತೆಯಿಂದ ಬಳಲುತ್ತಿರುವವರು ಬಿಲ್ವದ ಎಲೆಯನ್ನು ನೀರು ಸೇರಿಸದೆ ಅರೆದು ಹಣೆಗೆ ಲೇಪಿಸಿಕೊಳ್ಳಬೇಕು. ಇದರಿಂದ ಒಳ್ಳೆಯ ನಿದ್ದೆ ಬರುತ್ತದೆ.
ಬಿಲ್ವಪತ್ರೆಯ ರಸವನ್ನು ಪ್ರತಿದಿನ ೨ - ೩ ಚಮಚೆಯ ಸೇವಿಸುತ್ತಿದ್ದರೆ ನಿಶ್ಯಕ್ತಿ ದೂರವಾಗುತ್ತದೆ.ನಿಶ್ಯಕ್ತಿ , ಆಯಾಸದಿಂದ ಬಳಲುತ್ತಿರುವವರು ದಿನದಲ್ಲಿ ಮೂರು ಬಾರಿ ದಶಮೂಲಾರಿಷ್ಟವನ್ನು ಎರಡೆರಡು ಚಮಚೆಯಂತೆ ಸೇವಿಸಬೇಕು.
ಬಿಲ್ವ ವೃಕ್ಷಕ್ಕೆ ಗಂಭೀರತರವಾದ ರೋಗಗಳು ಕಾಡುವುದಿಲ್ಲ. ಆದರೆ ಒಂದು ಬ್ಯಾಕ್ಟೀರಿಯ ಸೋಂಕು ಬಿಲ್ವದ ಹಣ್ಣಿಗೆ ತಗಲಬಹುದು. ಎಲೆಯ ಮೇಲೆ ಗೊಂಡಿನ ನೀರಿನಲ್ಲಿ ನೆಲೆಸಿಟ್ಟಂತಹ ಗುರುತು ಮೂಡುತ್ತದೆ. ಇದರ ಮೇಲೆ ಶಿಲೀಂಧ್ರದ ಬಾಧೆ ಉಂಟಾಗುವುದರಿಂದ ಅನೇಕ ಕಾಯಿಲೆಗಳು ಬರುತ್ತದೆ.
ದೇಹದ ಚರ್ಮದ ದುರ್ಗಂಧವನ್ನು ನಿವಾರಿಸಲು ತಾಜಾ ಬಿಲ್ವಪತ್ರೆ ರಸವನ್ನು ಪ್ರತಿದಿನ ಮೈಗೆ ಚೆನ್ನಾಗಿ ಲೇಪಿಸಿಕೊಂಡು ಅರ್ಧಗಂಟೆಯ ನಂತರ ಸ್ನಾನ ಮಾಡಬೇಕು.
ದೇಹದ ಮೇಲೆ ಕುರುಗಳು ಇದ್ದಾಗ ಬಿಲ್ವ ವೃಕ್ಷದ ಬೇರನ್ನು ನಿಂಬೆರಸದಲ್ಲಿ ತೇಯ್ದು ಲೇಪಿಸುತ್ತಿರಬೇಕು.
ಬಿಲ್ವವು ಹಲವು ಬಗೆಯ ಮಣ್ಣಿನಲ್ಲಿ ಬೆಳೆಯಬಹುದು. ಜೌಗುನೆಲ, ಕ್ಷಾರಭರಿತ ನೆಲ, ಜೇಡಿ ಮಣ್ಣಿನ ನೆಲ ಇತ್ಯಾದಿ. ಮಣ್ಣಿನಲ್ಲಿ ಆಮ್ಲೀಯತೆಯು ೫ - ೧೦ ಇದ್ದರೆ ಅಂತಹ ಮಣ್ಣಿನಲ್ಲೂ ಬಿಲ್ವ ಬೆಳೆಯುತ್ತದೆ.
ಬಿಲ್ವದ ಬೆಳೆಗೆ ಎಲೆತಿನ್ನುವ ಹುಳದ ಕಾಟ ಇರುತ್ತದೆ. ಈ ಕೀಟದ ಪತಂಗವು ದುಂಡಗಿರುವ ಮೊಟ್ಟೆಗಳನ್ನು ಬಿಲ್ವಪತ್ರೆಗಳ ಮೇಲೆ ಇಡುತ್ತದೆ. ಇದರ ಮರಿಗಳು ಎಲೆಗಳನ್ನು ತಿನ್ನುತ್ತವೆ.
ಇದರ ಎಲೆಗಳು ಶಿವಪೂಜೆಯಲ್ಲಿ ಶ್ರೇಷ್ಟವೆಂದು ಪರಿಗಣಿತವಾಗಿದೆ. ಇದರ ಬೇರು, ಎಲೆಗಳು, ತೊಗಟೆ, ಹಣ್ಣಿನ ತಿರುಳು ಆಯುರ್ವೇದದಲ್ಲಿ ಔಷಧವಾಗಿ ಉಪಯೋಗಿಸಲ್ಪಡುತ್ತದೆ.
ಬಿಲ್ವವನ್ನು ಬೀಜಗಳಿಂದ ಸಸ್ಯಸಂವರ್ಧನೆ ಮಾಡಬಹುದು. ಬಿಲ್ವವನ್ನು ಬಡ್ಡಿಂಗ್, ಗ್ರಾಫ್ಟಿಂಗ್ ಮುಂತಾದ ನಿರ್ಲಿಂಗ ಪದ್ದತಿಯಲ್ಲೂ ಸಸ್ಯಸಂವರ್ಧನೆ ಮಾಡಬಹುದು.
ಕಡಲ ಮಟ್ಟದಿಂದ ೩೬೦೦ ಅಡಿಗಳಷ್ಟು ಎತ್ತರದವರೆಗಿನ ಪ್ರದೇಶಗಳಿಂದ ಇದು ಬೆಳೆಯುತ್ತದೆ. -೭ ಡಿಗ್ರೀ ಉಷ್ಣತೆ ಇರುವಲ್ಲೂ ಬಿಲ್ವವು ಬೆಳೆಯುತ್ತದೆ.
ನೆಗಡಿ ಇದ್ದಾಗ ಬಿಲ್ವಪತ್ರೆ ಎಲೆಯ ರಸವನ್ನು ಸ್ವಲ್ಪ ನೀರಿಗೆ ಬೆರೆಸಿ, ಈ ನೀರನ್ನು ಮೂಗಿಗೆ ಹನಿಸಬೇಕು.
ತಲೆನೋವು ಸಮಸ್ಯೆ ಇದ್ದಾಗ ಬಿಲ್ವದ ಮರದ ಒಣಬೇರನ್ನು ಅರೆದು ಹಣೆಗೆ ಲೇಪಿಸಬೇಕು.
ಪಡುಕೋಣೆ ರಮಾನಂದರು ೧೮೯೬ ರಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಪಡುಕೋಣೆಯಲ್ಲಿ ಜನಿಸಿದರು. ತಂದೆ ನರಸಿಂಗರಾಯರು, ತಾಯಿ ಚಂದ್ರಭಾಗಿ. ಪ್ರಾರಂಭಿಕ ಶಿಕ್ಷಣ ಮಂಗಳೂರಿನ ಶಾಲಾ ಕಾಲೇಜುಗಳಲ್ಲಿ. ಕಾಲೇಜಿನಲ್ಲಿ ವಿದ್ಯಾರ್ಥಿಯಾಗಿದ್ದಾಗಲೇ ಸಾಹಿತ್ಯದತ್ತ ಒಲವು. ಪಿ.ಜಿ. ವುಡ್‌ಹೌಸ್, ಸ್ಟೀಫನ್ ಲೀಕಾಕ್ ಬರಹಗಳೆಂದರೆ ಅಚ್ಚುಮೆಚ್ಚು.
ಇಂಟರ್ ಮೀಡಿಯೆಟ್ ಓದಿದ್ದು ಮಂಗಳೂರು, ಹಾಗೂ ಮದರಾಸಿನ ಪ್ರೆಸಿಡೆನ್ಸಿ ಕಾಲೇಜುಗಳಲ್ಲಿ ಪಡೆದ ಎಂ.ಎ. ಮತ್ತು ಎಲ್.ಟಿ. ಪದವಿಗಳು. ಇಂಟರ್ ಮೀಡೀಯೇಟ್ ಓದುವ ಸಮಯದಲ್ಲಿ 'ಸೀತ' ಎಂಬ ಪ್ರತಿಭಾನ್ವಿತ, ಬೆಡಗಿಯನ್ನು ವಿವಾಹವಾದರು. ಬ್ರಿಟಿಷ್ ಆಡಳಿತದ ಸರಕಾರಿ ಕಾಲೇಜುಗಳಲ್ಲಿ ,ಕೆಮಿಸ್ಟ್ರಿ ಅಧ್ಯಾಪಕರಾಗಿ ರಾಜಮಹೇಂದ್ರಿ, ತಲಚೇರಿ, ಮಂಗಳೂರು, ಪಾಲ್ಘಾಟ್ ಮತ್ತು ಮದ್ರಾಸ್ ಗಳಲ್ಲಿ ಸೇವೆ ಸಲ್ಲಿಸಿದರು. ನಂತರ ಮಂಗಳೂರಿನ ತರಬೇತಿ ಕಾಲೇಜಿನ ಪ್ರಾಂಶುಪಾಲರ ಹುದ್ದೆ ನಿರ್ವಹಿಸಿ, ನಿವೃತ್ತರಾದರು. ನಿವೃತ್ತಿಯ ನಂತರ ಬಳ್ಳಾರಿಯ ವೀರಶೈವ ಕಾಲೇಜಿನಲ್ಲಿ ಪ್ರಾಂಶುಪಾಲರಾಗಿ ಕೆಲಕಾಲ, ಅದಾದ ಬಳಿಕ, ಬಳ್ಳಾರಿ ಮತ್ತು ಮಂಗಳೂರುಗಳಲ್ಲಿ ಪ್ರಿನ್ಸಿಪಾಲ್ ಎಂದು ಸೇವೆ ಸಲ್ಲಿಸಿದರು. ಹಾಸ್ಯ ಕವಿತೆ, ಪ್ರಸಂಗಗಳನ್ನು ರಚಿಸಿ ಪ್ರಕಟಿಸಿದರು. 'ಕೊರಂಜಿ' ಹಾಸ್ಯ ಪತ್ರಿಕೆಯಲ್ಲಿ ತಮ್ಮ ಲೇಖನಗಳನ್ನು ಕೊಡುತ್ತಿದ್ದರು. ಪ.ರಮಾನಂದರು ಕೊಂಕಣಿ ಹಾಗು ಇಂಗ್ಲೀಷ್ ಭಾಷೆಗಳಲ್ಲಿ ನಾಟಕಗಳನ್ನು ಬರೆದಿದ್ದಾರೆ.
ಕರಾವಳಿಯ ಹಾಸ್ಯಲೇಖಕರೆಂದು ಪ್ರಸಿದ್ದರಾದ 'ಪಡುಕೋಣೆ ರಮಾನಂದರಾಯರು', ನಾಟಕ ರಚನೆ, ಪಾತ್ರವಹಿಸುವಿಕೆ, ಸಂಗೀತ, ಸಿನಿಮಾಟೊಗ್ರಫಿ ಸಾಹಿತ್ಯಗಳಲ್ಲಿ ವಿಪರೀತವಾದ ಆಸಕ್ತರು. ಶಿವರಾಮಕಾರಂತರ ವೃತ್ತಚಿತ್ರದಲ್ಲೂ ಪಾತ್ರವಹಿಸಿದ್ದರು. ಟಿ. ಪಿ. ಕೈಲಾಸಂರ 'ಹೋಂ ರೂಲ್' ನಾಟಕವನ್ನು ಕರಾವಳಿಯ ರಂಗದಮೇಲೆ ತಂದ ಖ್ಯಾತಿ ಆವರದು. ಆ ನಾಟಕವನ್ನು ಕೊಂಕಣಿ ಭಾಷೆಗೆ ಅನುವಾದಮಾಡಿದರು. ಹಳೆಯ ಮೈಸೂರಿನ ಸಾಹಿತ್ಯ , ನಾಟಕಕಾರರು, ಲೇಖಕರೆಲ್ಲಾ ಒಮ್ಮೆಯಾದರೂ ರಾಯರ ಮನೆಗೆ ಬಂದು ಅವರ ಧಾರಾಳ ಆತಿಥ್ಯದಲ್ಲಿ ಸಂತಸಪಟ್ಟಿದ್ದಾರೆ. ರಾಜರತ್ನಂರವರು ‘ಬೌದ್ಧ ಧರ್ಮದ ಗ್ರಂಥ’ ಬರೆದದ್ದು ಇವರ ಅತಿಥಿಯಾಗಿ.
೧೯೩೮ ರಲ್ಲಿ ಪ್ರಕಟವಾದ " ಹುಚ್ಚು ಬೆಳದಿಂಗಳಿನ ಹೂಬಾಣಗಳು" ಪ. ರಮಾನಂದರ ಪ್ರಸಿದ್ಧ ಹಾಸ್ಯ ಸಂಕಲನ.
ಚೆಕಾವ್ ನ ಚೆರಿ ಹಣ್ಣಿನ ತೋಟ, ಹಾಗೂ ರೆಮಾರ್ಕನ ಪಶ್ಚಿಮ ರಣರಂಗದಲ್ಲಿ ಎಲ್ಲವೂ ಶಾಂತ, ಎಂಬ ನಾಟಕಗಳನ್ನು ಕನ್ನಡಕ್ಕೆ ಅನುವಾದಿಸಿದ್ದಾರೆ.
ತರಂಗಚಲನೆಯ ಎಲ್ಲ ವಿಧಗಳಲ್ಲಿಯೂ ಈತ ಆಸಕ್ತನಾಗಿದ್ದ. ವಾತಾವರಣದಲ್ಲಿ ಚದರುವ ಬೆಳಕಿನ ತೀವ್ರತೆ ಬೆಳಕಿನ ಅಲೆಯುದ್ದ ನಾಲ್ಕನೆಯ ಘಾತಕ್ಕೆ ವಿಲೋಮಾನಪಾತದಲ್ಲಿದೆ ಎಂಬುದನ್ನು ಈತ ನಿರ್ಣಯಿಸಿದ. ಬಿಳಿ ಬೆಳಕಿನಲ್ಲಿರುವ ಕೆಂಪು ಬೆಳಕಿನ ಅಲೆಯುದ್ದ 700 ನಾನೊಮೀಟರ ಹಾಗೂ ನೀಲಬೆಳಕಿನ ಅಲೆಯುದ್ದ 400 ನಾನೊಮೀಟರ್ ಎಂದಾದರೆ ಅವು ಚದರಿದಾಗಿನ ತೀವ್ರತೆಗಳ ನಿಷ್ಪತ್ತಿ ಎಂದರೆ ನೀಲ ಬೆಳಕು ಕೆಂಪು ಬೆಳಕಿಗಿಂತ ಸುಮಾರು ಹತ್ತುಪಟ್ಟು ಹೆಚ್ಚು ತೀವ್ರತೆಯಿಂದ ಚದರುತ್ತದೆ. ಚದರಿದ ಕೆಂಪು ಬೆಳಕು ನೇರವಾಗಿ ಸಾಗುವುದು. ಆದ್ದರಿಂದ ಆಕಾಶದ ನೀಲಿಗೂ ಉದಯಾಸ್ತ ಕಾಲಗಳಲ್ಲಿ ದಿಗಂತದ ಕೆಂಪುವರ್ಣಕ್ಕೂ ವಿದ್ಯುತ್ಕಾಂತ ತರಂಗಗಳಾಗಿರುವ ಬಿಳಿ ಬೆಳಕು ವ್ಯತ್ಯಸ್ತವಾಗಿ ವಾಯುಕಣ ಗಳಿಂದ ಚದರುವುದೇ ಕಾರಣ ಎಂದು ರೇಲೀ ವಿವರಿಸಿದ.
ಪ್ರಕಾಶೀಯ ಪ್ರವರ್ಧನ ವ್ಯವಸ್ಥೆಯೊಂದಕ್ಕೆ ಸಂಬಂಧಿಸಿದಂತೆ ಎರಡು ವಸ್ತುಗಳನ್ನು ಪ್ರತ್ಯೇಕ ಪ್ರತ್ಯೇಕವಾಗಿ ಪೃಥಕ್ಕರಿಸಿ ನೋಡುವುದಕ್ಕೂ ಆ ವಸ್ತುಗಳ ನಮನ ಬಳೆಗಳ ವಿನ್ಯಾಸಕ್ಕೂ ಪರಸ್ಪರ ಸಂಬಂಧವಿರುವುದನ್ನು ಈತ ವಿವರಿಸಿದ . ಒಂದು ವಸ್ತುವಿನ ನಮನದ ಪ್ರಾಥಮಿಕ ಗರಿಷ್ಠ ತೀವ್ರತೆ ಬೀಳುವಲ್ಲೇ ಮತ್ತೊಂದು ವಸ್ತುವಿನ ಪ್ರಥಮ ಕನಿಷ್ಠ ತೀವ್ರತೆಯ ಸ್ಥಾನವೂ ಇದ್ದರೆ ಆ ಎರಡೂ ವಸ್ತುಗಳನ್ನು ಅಲ್ಲಿಂದಲ್ಲಿಗೆ ಪೃಥಕ್ಕರಿಸಬಹುದು. ಈ ಸಂಗತಿಯನ್ನು ‘ರೇಲೀ ಪ್ರಮಾಣ’ ಎನ್ನುವುದಿದೆ. ಕೃಷ್ಣಕಾಯದ ವಿಕಿರಣದಲ್ಲಿ ಅಲೆಯುದ್ದದೊಂದಿಗೆ ತೀವ್ರತೆ ಹೇಗೆ ಬದಲಾಗುತ್ತದೆ ಎಂಬುದರ ಬಗ್ಗೆ ಒಂದು ಸೂತ್ರವನ್ನು ಈತ ನೀಡಿದ. ಆದರೆ ದೀರ್ಘ ಅಲೆಯುದ್ದದ ವ್ಯಾಪ್ತಿಯಲ್ಲಿ ಮಾತ್ರ ಈ ಸೂತ್ರ ಸರಿಹೊಂದುವುದು ಕಂಡುಬಂತು.
ಅನಿಲಗಳೊಂದಿಗೆ ಅನೇಕ ಪ್ರಯೋಗಗಳನ್ನು ನಡೆಸುತ್ತಿದ್ದಾಗ ಈತ ಒಂದು ವಿಚಿತ್ರ ಸಮಸ್ಯೆಯನ್ನು ಎದುರಿಸಬೇಕಾಯಿತು. ಆಕ್ಸಿಜನನ್ನು ಯಾವುದೇ ರಾಸಾಯನಿಕ ಪ್ರತಿಕ್ರಿಯೆಯಿಂದಾಗಲೀ ವಾತಾವರಣದ ವಾಯುವಿನಿಂದಾಗಲೀ ಪಡೆದಾಗ ಅದರ ಸಾಂದ್ರತೆ ಬದಲಾಗುತ್ತಿರಲಿಲ್ಲ. ಆದರೆ ವಾಯುವಿನಿಂದ ಪಡೆದ ನೈಟ್ರೊಜನ್ನಿನ ಸಾಂದ್ರತೆ ಯಾವಾಗಲೂ ಇತರ ರಾಸಾಯನಿಕ ಸಂಯುಕ್ತಗಳಿಂದ ಪಡೆದ ನೈಟ್ರೊಜನ್ನಿಗಿಂತಲೂ ಅಲ್ಪಪ್ರಮಾಣದಲ್ಲಿ ಭಿನ್ನವಾಗಿತ್ತು. ವಾಯುವಿನಿಂದ ಪಡೆದ ನೈಟ್ರೊಜನ್ನಿನಲ್ಲಿ ಆರ್ಗಾನ್ ಎಂಬ ವಿರಳಾನಿಲ ಸೇರಿರುವುದೇ ಇದಕ್ಕೆ ಕಾರಣ ಎಂಬುದನ್ನು ಮುಂದೆ ಸ್ಕಾಟ್ಲೆಂಡಿನ ರಸಾಯನವಿಜ್ಞಾನಿ ವಿಲಿಯಮ್ ರ‍್ಯಾಮ್ಸೆ ತೋರಿಸಿಕೊಟ್ಟ. ರೇಲೀ ಮತ್ತು ರ‍್ಯಾಮ್ಸೆ ಇದೇ ವಿಷಯವನ್ನು ಕುರಿತಂತೆ ಸಂಶೋಧನೆ ನಡೆಸಿದರಾದ್ದರಿಂದ ರ‍್ಯಾಮ್ಸೆಗೆ ರಸಾಯನವಿಜ್ಞಾನ ಕ್ಷೇತ್ರದಲ್ಲಿ 1904ರ ನೊಬೆಲ್ ಪಾರಿತೋಷಿಕ ಲಭಿಸಿತು. ಅದೇ ವರ್ಷ ಇವನಿಗೂ ಭೌತವಿಜ್ಞಾನ ಕ್ಷೇತ್ರದಲ್ಲಿ ನೊಬೆಲ್ ಪಾರಿತೋಷಿಕ ಲಭಿಸಿತು. 1905ರಲ್ಲಿ ಇವನು ರಾಯಲ್ ಸೊಸೈಟಿಯ ಅಧ್ಯಕ್ಷನಾದ. 1908ರಲ್ಲಿ ಕೇಂಬ್ರಿಜ್ ವಿಶ್ವವಿದ್ಯಾಲಯದ ಛಾನ್ಸಲರ್ ಆದ.
ಕೇಂಬ್ರಿಜ್ ವಿಶ್ವವಿದ್ಯಾಲಯದಲ್ಲಿ 19ನೆಯ ಶತಮಾನದ ಮಧ್ಯಭಾಗದ ತನಕವೂ ಭೌತವಿಜ್ಞಾನ ಪೂರ್ಣ ಪ್ರಮಾಣದ ಒಂದು ಅಧ್ಯಯನ ವಿಷಯವಾಗಿರಲಿಲ್ಲ. 1871ರ ವೇಳೆಗೆ ಇಂಗ್ಲಿಷ್ ರಸಾಯನವಿಜ್ಞಾನಿ ಹಾಗೂ ಭೌತವಿಜ್ಞಾನಿ ಹೆನ್ರಿ ಕ್ಯಾವೆಂಡಿಷ್‌ನ ವಂಶಸ್ಥರು ನೀಡಿದ ದೇಣಿಗೆಯಿಂದ ಒಂದು ಹೊಸ ಪ್ರಯೋಗಶಾಲೆಯೂ ಪ್ರಾಧ್ಯಾಪಕ ಪೀಠವೂ ಸ್ಥಾಪನೆಗೊಂಡುವು. ಸ್ಕಾಟ್ಲೆಂಡಿನ ಗಣಿತವಿದ ಹಾಗೂ ಭೌತವಿಜ್ಞಾನಿ ಜೇಮ್ಸ್ ಕ್ಲರ್ಕ್ ಮ್ಯಾಕ್ಸ್‌ವೆಲ್ ಪ್ರಥಮ ಕ್ಯಾವೆಂಡಿಷ್ ಪ್ರಾಧ್ಯಾಪಕನಾದ. ಅವನ ಬಳಿಕ 1879ರಲ್ಲಿ ಈತ ಆ ಸ್ಥಾನವನ್ನು ಅಲಂಕರಿಸಿದ. ವಿದ್ಯುನ್ಮಾನಗಳ ನಿರ್ಣಯದ ಬಗೆಗಷ್ಟೇ ಅಲ್ಲದೆ ದೂರದರ್ಶಕದಿಂದ ಹಿಡಿದು ಧ್ವನಿ ತರಂಗಗಳವರೆಗೆ ಇವನ ಸಂಶೋಧನಾವ್ಯಾಪ್ತಿ ಇತ್ತು. ಈತ ಪ್ರಾಧ್ಯಾಪಕನಾಗಿದ್ದ 5 ವರ್ಷಗಳಲ್ಲಿ ಕ್ಯಾವೆಂಡಿಷ್ ಪ್ರಯೋಗಾಲಯ ಒಂದು ಅಗ್ರಮಾನ್ಯ ಸಂಶೋಧನಾಲಯವಾಗಿ ರೂಪುಗೊಂಡಿತು. ಈತ ನಡೆಸಿದ ಸಂಶೋಧನೆ, ಪರೀಕ್ಷೆಗಳ ವಿಚಾರಗಳು 430 ವೈಜ್ಞಾನಿಕ ಪ್ರಬಂಧಗಳಲ್ಲಿ ವರದಿಯಾದುವು.
ಎಲ್ಲ ಧಾತುಗಳ ಪರಮಾಣುಗಳೂ ಬೇರೆ ಬೇರೆ ಸಂಖ್ಯೆಯಲ್ಲಿ ಹೈಡ್ರೊಜನ್ ಪರಮಾಣುಗಳು ಸೇರುವುದರಿಂದಲೇ ರಚನೆಗೊಂಡಿರುತ್ತದೆ ಎಂಬ ತತ್ತ್ವವನ್ನು 1815ರ ವೇಳೆಗೆ ಇಂಗ್ಲೆಂಡಿನ ರಸಾಯನವಿಜ್ಞಾನಿ ವಿಲಿಯಮ್ ಪ್ರೌಟ್ ಎಂಬಾತ ಸೂಚಿಸಿದ್ದ. ಅದು ನಿಜವಾದರೆ ಧಾತುಗಳ ಪರಮಾಣು ತೂಕಗಳ ನಿಷ್ಪತ್ತಿ ಪೂರ್ಣಾಂಶ ರೂಪದ್ದಾಗಿರಬೇಕು. ಈ ತತ್ತ್ವವನ್ನು ಒರೆಗೆ ಹಚ್ಚಲು ಹೈಡ್ರೊಜನ್ ಮತ್ತು ಆಕ್ಸಿಜನ್ ಅನಿಲಗಳ ಸಾಂದ್ರತೆಗಳನ್ನು ಈತ ನಿಖರವಾಗಿ ಅಳೆದು ಹೋಲಿಸಿದ. ಅದು 1:16 ಎಂಬುದರ ಬದಲು 1:15.882 ಎಂಬುದಾಗಿ ಇದ್ದದ್ದು ಕಂಡುಬಂತು. ಈ ವ್ಯತ್ಯಾಸಕ್ಕೆ ಆಗ ಕಾರಣ ಹೊಳೆಯದಿದ್ದುದರಿಂದ ಪ್ರೌಟ್ ಊಹೆ ಸರಿಯಲ್ಲ ಎಂಬ ತೀರ್ಮಾನಕ್ಕೆ ಈತ ಬಂದ.
ಇಂಗ್ಲೆಂಡಿನ ಎಸೆಕ್ಸ್ ಪ್ರಾಂತದ ಮೊಲ್ಡಾನ್ ಸಮೀಪದ ಲ್ಯಾಂಗ್‌ಫರ್ಡ್ ಗ್ರೂವ್ ಎಂಬಲ್ಲಿ 1842 ನವೆಂಬರ್ 12ರಂದು ಜನಿಸಿದ. ವಿಜ್ಞಾನಕ್ಷೇತ್ರದಲ್ಲಿ ಈತ ಲಾರ್ಡ್ ರೇಲೀ ಎಂದೇ ಪ್ರಸಿದ್ಧ. ಇವನ ತಂದೆ ಕೂಡ ಈ ಬಿರುದಿಗೆ ಭಾಜನನಾಗಿದ್ದ. ವಿದ್ಯಾರ್ಥಿಯಾಗಿರುವಾಗಲೇ ಈತ ಗಣಿತದಲ್ಲಿ ಬಲು ಜಾಣನಾಗಿದ್ದ. 1865ರಲ್ಲಿ ಕೇಂಬ್ರಿಜ್‌ನಲ್ಲಿ ಈತ ಔಪಚಾರಿಕವಾದ ಗಣಿತಾಧ್ಯಯನವನ್ನು ಮುಗಿಸಿದ. 1873ರಲ್ಲಿ ಮನೆತನದ ಲಾರ್ಡ್ ಬಿರುದು ಪಡೆದ. ಅದೇ ವರ್ಷ ರಾಯಲ್ ಸೊಸೈಟಿ ಸದಸ್ಯನಾಗಿ ಚುನಾಯಿತನಾದ.
ಲಾರ್ಡ್ ರೇಲೆ ಇಂಗ್ಲೆಂಡ್‌ನ ಭೌತವಿಜ್ಞಾನಿ. ಇವರು ವಿಲಿಯಮ್ ರಾಮ್ಸೆಯವರೊಂದಿಗೆ ಆರ್ಗಾನ್ ಮೂಲಧಾತುವನ್ನು ಕಂಡುಹಿಡಿದರು. ಇದಕ್ಕಾಗಿ ಇವರಿಗೆ ೧೯೦೪ ರಲ್ಲಿ ನೊಬೆಲ್ ಪ್ರಶಸ್ತಿ ದೊರಕಿತು. ಇದಲ್ಲದೆ ಹಲವಾರು ಸಿದ್ಧಾಂತಗಳನ್ನು ಪ್ರತಿಪಾದಿಸಿದ್ದು ಇವುಗಳು ವಿಜ್ಞಾನದಲ್ಲಿ ಇಂದಿಗೂ ಪ್ರಸ್ತುತವಿದೆ.